text:
ORANJESTAD (AAN): Manera ta tradicion di tur aña, Alto Comisario di Polis sr. Ramon Arnhem,
ta convoca un permiso general pa presentacion di gruponan di Gaita y Dande dilanti negoshinan riba nos isla. E permiso aki ta vigente cuminsando for di dia 1 di November 2022 te cu dia 31 di December 2022.
Contacto: E permiso general aki ta mara na e condicionnan manera prome cu cualkier grupo por haci uzo di e permiso otorga den e convocacion aki e persona encarga cu e grupo mester tuma contacto cu e seccion di Planologia y Informacion di Cuerpo Policial durante oranan di oficina. For di 7’or di mainta te 3’or di atardi y nan number di telefon ta 585-2500.
Durante fin di siman por tuma contacto cu departamento di Planologia y Informacion via di Central di Polis na number di telefon 100. E personanan en cuestion lo controla si e luga caminda e actuacion lo tuma luga ta apropia of no.
Reglanan: Gruponan di Gaita y Dande por haci nan presentacion te cu 10’or di anochi. No mag stroba ni trece trafico den peliger bou di ningun circunstancia. No mag laga sushi of cualkier desperdicio atras riba caminda publico despues di e presentacion. No mag toca den vecindario di misa durante sirbishi, hospital, casnan di anciano of otro instituto cu ta duna cuido medico, ni den vecindario di stacionnan di gasolin.
Recordatorio: E permiso aki ta conta specialmente pa Gaita of Dande.E permiso aki NO ta conta pa un banda, conhunto of agrupacion musical. Durante control Polis mira cu un banda of agrupacion musical ta tocando cu no ta gaita of dande lo para e evento cu consecuencia cu por haya un multa. Banda of agrupacion muscial mester busca un permiso. Cuerpo Policial ta subraya cu mester obedece tur ordo di Polis relaciona cu Orden Publico y Polis ta autorisa pa para e evento na momento cu Orden publico ta rekeri esaki of na momento cu constata cu a viola cualkier di e condicionnan aki.


c: text/html

text:
Nos pais ta pasando den momentonan dificil cuasa pa un situacion sin presedencia. Pa prome biaha den historia di nos pais, nos a cera frontera pa bishitantenan, cortando asina den e ader principal di nos economia. E decisionnan aki tabata sumamente dificil pa tuma. Den su discurso pa Dia di Himno y Bandera, Prome Minister Evelyn Wever-Croes a enfatisa cu Gobierno di Aruba ta haciendo tur posibel pa nos dushi Aruba sali miho posibel di e crisis aki.
“Como e Lider di e pais, como bo Prome Minister, mi kier sigura bo cu Gobierno di Aruba ta haciendo y lo haci tur lo posibel pa bringa e efectonan di Corona Virus, proteha salud di nos pueblo, especialmente esnan di edad halto of delicado di salud. Den crisis aki nos ta trahando cu un team profesional den atende crisis y temanan di salud, y nos ta wordo asisti pa organisacionnan internacional, manera RVIM y PAHO.
Ademas, Aruba ta conta cu un team di persona sumamente dedica y profesional den e area di cuido. Nos dokternan, enfermeronan, y tur esnan cu ta traha den e sector di cuido. Nos por ta hopi orguyoso di nan, y den nomber di Gobierno di Aruba y pueblo di Aruba, mi ta bisa boso danki di curason.
Nos ta trahando tambe riba un plan pa yuda e trahadonan cu perde trabou, y e doñonan di trabou cu nan negoshi ta wordo afecta. Lo no ta facil, sigur no considerando cu prome cu esaki, nos tabata tin caba hopi problema financiero. Sinembargo, nos ta buscando di tur forma pa por yega na fondo pa yuda esnan cu wordo afecta. E gesto di banconan pa tene cuenta cu e circumstancianan dificil aki, ta wordo hopi aprecia.
Nos ta haciendo lo posible y lo imposible pa combati e crisis aki. Futuro lo mustra si e desicionnan cu nos a tuma awe tabata esnan corecto. Pero mi ta convenci cu nos a actua y ta actuando y lo actua di acuerdo cu e miho consehonan, y cu nos consenshi na e luga corecto: ciudadanonan di pais Aruba. Mi ta pidi tur ciudadano pa coopera pa hunto nos bringa e virus aki hunto.
Den e ultimo dianan aki, den e crisis aki sin precedencia, mi ta puntra mi mes kico e crisis aki kier siña mi. Y mi no tin e contesta ainda. Pero mi ta pensa, talves e kier siña nos pa nos ta mas uni? Pa nos ta mas humano un cu otro? Pa tene mas cuenta cu otro?
Pa nos mustra curashi, hasta den un crisis asina grandi? Mi no sa, pero loke si mi sa ta cu nos ta un pueblo resiliente. Un pueblo cu a demostra den pasado cu nos ta fuerte, cu nos ta creativo, cu nos tin e espirito innovador.
Na aña 1985 Aruba tabata enfrenta e crisis mas grandi e tempo ey, drentando e Status Aparte cu ciere di e refineria. Nos a uni y nos a enfrenta e crisis ey, nos a demostra nos creatividad y nos espirito innovador y nos a desaroya nos pilar turistico, un di esnan mas exitoso den mundo. E mesun creatividad y espirito innovador lo yuda nos enfrenta y surpasa e crisis aki tambe”, Prome Minister Evelyn Wever-Croes a expresa.

robotstxt: allowed

filter: keep


text:
Benta di Propaganda
Bo ke akapará un kantidat grandi di (prospekto) kliente?
Bo ta deseá pa rònt Kòrsou sa di bo produkto òf servisio?
Skohe pa pone bo propaganda riba ún di e konvoinan di ABC Autobusbedrijf.
Bo bista no por faya un konvoi kompletu lorá (wrap) ku propaganda! Propaganda riba konvoi ta un medio eksitoso pa akapará un kantidat grandi di prospekto kliente pa sera konosí ku un produkto òf servisio ku sierto kompanía ta brinda. Klientenan eksistente ta keda kòrda e produkto òf servisio ku e kompanía ta ofresé. Pa medio di propaganda riba konvoi, kompanianan chikí i grandi por komuniká nan servisio na nan klientenan. Esaki ta hasi posibel pa ABC bira un hèrmèn klave pa merkadeo na Kòrsou.
Autobusbedrijf Curaçao N.V. ta ún di e poko empresanan na Kòrsou ku ta brinda persona, empresa i otro entidatnan partikular e oportunidat pa eksponé informashon, evento, produkto òf servisionan riba un konvoi movíbel.
Propagandá bo servisio òf produkto riba konvoinan di ABC tin e siguiente benefisionan:
- E propaganda ta difísil pa ignorá ; no por pag’é manera un televishon.
- E ta yama atenshon di tantu shofùr komo pasaheronan sin importá e emisora ku nan ta skuchando.
- E tamaño, koló yamativo i diseño inovativo ta hala atenshon.
- Bo ta alkansá un públiko variá, for di mucha te hende grandi.
- E konvoinan ta kore tur ruta hasiendo e kobertura di e visibilidat muchu mas grandi.
Pa mas informashon yena bo adrès elektróniko aki i nos lo tuma kontakto òf yama nos na number di telefòn 724-4222.


text:
Den e akuerdo aki tin palabrashon konkreto entre Saba i Reino tokante mas desaroyo di un Saba duradero i outosufisiente. Pa alkansá e meta aki a inkorporá kuater (4) tema den e akuerdo: ‘mehorá siguridat di eksistensia’, ‘desaroyo ekonómiko i espasial’, ‘klima i naturalesa’ i ‘bon gobernashon’. E temanan aki ta den liña ku e ‘Saba Visie 2030’ i e karta di liñanan grandi di e gabinete. Den e último lunanan a traha duru pa yega na palabrashon riba e temanan aki. “Mi ta kontentu ku e kolaborashon agradabel i di aserka ku Saba,” e sekretario di estado ta bisa. “Huntu nos ta sigui traha pa mehorá e siguridat di eksistensia pa e abitante di Saba i konstruí un futuro duradero pa e isla.” Meskos ku sekretario di estado Van Huffelen, diputado Bruce Zagers ta kontentu ku e kolaborashon pa loke ta trata e ‘Saba Package 2.0’, ku ta basá riba palabrashon hasí den e Saba Package 1.0 (2019-2022). “Firmamentu di
e ‘Saba Package 2.0’ ta marka un momentu importante, pa motibu ku e pakete ta bai tin un impakto positivo riba hopi faseta di e isla i abitante. E oportunidatnan ku e pakete ta ofresé, ta resultado di un bon kolaborashon i konfiansa mutuo entre Saba i Den Haag.”
Siguridat di eksistensia i ‘Vrije uitkering’
Gabinete ta invertí den mehorashon di e stándarnan di bida di e abitantenan di Hulanda Karibense, loke por sigurá mihó entrada i benefisio. Banda di esaki ta oumentá e ‘Vrije uitkering’ di Saba strukturalmente. Tambe gabinete i Saba ta komprometé pa redusí kosto di mantenshon di bida pa e Sabanonan
kaminda ta posibel.
Klima, naturalesa, desaroyo ekonómiko i desaroyo espasial
Ademas, Saba i Reino konhuntamente ta invertí den un transishon aselerá pa mas ku nobenta (90) porshento di energia duradero i den konservá i mantené e naturalesa vèrsá di Saba. Tambe ta empeñá riba un desaroyo espasial responsabel i saludabel ku mira riba naturalesa. I ku elaborashon di un
‘culture policy plan’ ta pone un paso bunita pa invertí den e kultura riku di Saba.
Bon gobernashon
Banda di esaki e aña aki ministerio di Asuntunan Interno i Relashonnan den Reino ta invertí 1.6 mion euro den desaroyo di atministrashon i organisashon di gobièrnu di Saba. E rekursonan pa duna impulso na e plannan ku ta den e akuerdo, ta bini for di entre otro e CN-envelop (strukturalmente 30 mion euro). Tambe gabinete ta invertí 35 mion euro pa konservashon di naturalesa i medioambiente i
ehekushon di e Plan di Maneho di Naturalesa i Medioambiente pa Saba, Boneiru i Sint Eustatius.


text:
Pronto comunidad di Aruba lo haya un fecha pa bin busca nan plachi di number di vehiculo di motor. Vocero di Departamento di Impuesto, Meverly Romano, tabata tey presente hunto cu su coleganan y personal di Retraco, pa asina haci e trabaonan di bahamento di container y e preparacion cu ta bay cuminsa pa separacion di plachi.
E ta sigui splica cu awe mainta 9’or e container cu e cahanan di plachi di number a yega na DIMP. Tin mas of menos 88.700 number registra den tur e categorianan pa Aruba. Pero normalmente ta bestel extra di reserva pa e demanda cu tin cu sa cu tur aña pa extra number cada bes.
Pesey semper ta bestel un cantidad extra. Awe mainta e personal a baha 1066 caha for di e container. Ta un trabao hopi grandi, segun Romano. DIMP ta hopi gradicido cu e trabao cu a bin ta haciendo for di mainta tempran. Tur esaki ta pa prepara pa por otorga e plachinan mas lihe posibel, na tur e contribuyentenan cu ya caba a haci nan pago.
DIMP tin basta contribuyente cu desde 16 di december cu a cuminsa acepta e pagonan, a cumpli. Na e momentonan aki tin mas of menos 70% of un tiki mas cu a sa di paga. E ta un cantidad basta grandi cu ta preparando p’e y dentro di poco ta bay anuncia e fecha. Na e momentonan aki no por anuncia e fecha ainda, pasobra e trabao interno ta hopi grandi.
Tin cu bay controla tur e numbernan, tur e plachinan, un pa un, si tur e numbernan tey. Ta un trabao cu ta tuma algun dia di trabao. Pronto por bisa publico en general cu lo anuncia e fecha. Keda pendiente di DIMP. Ta preparando tambe pa un conferencia di prensa cu mas sigur lo tuma luga den e siman cu ta bin. Asina por duna mas informacion na peublo di Aruba.


text:
Mundialmente tabaco ta mata rond di 6 miyon di persona cada aña. Esaki ta mas of menos un morto cada 6 seconde segun World Health Organization (WHO). Mas cu 5 miyon di e mortonan aki ta consecuencia di e uzo directo di tabaco mientras cu 600.000 ta resultado di e personanan cu no ta huma pero ta exponi regularmente na huma di tabaco, yama ‘second-hand smoker’.
Uzo di tabaco ta un factor di risico hopi comun den desaroyo di malesa no transmitibel. Bou di e malesanan no transmitibel ta referi na entre otro malesanan manera cancer, malesa cronico di e sistema respiratorio, presion halto, diabetes, malesa cardiovascular, obesidad y mas. Mundialmente, 14% di tur morto ta consecuencia di malesa no transmiti bou di adultonan di 30 aña of mas, ta relaciona cu uzo di tabaco directo of indirecto.
Investigacion haci pa Departamento di Salud Publico DVG na aña 2016/2017 a traves di un Health Survey a indica cu 12.6% di Aruba su populacion riba 20 aña ta huma y di e grupo aki es cu mas ta huma ta e hende homber cu un 20.4% contrario n’e hende muhe cu un 6.9%. Manera hopi otro isla den Caribe, na Aruba tambe e causa di morto primordial ta malesa no transmitibel. For di aña 2000 te cu 2010, un total di 33% di tur morto registra na Aruba tabata consecuencia di e malesanan cardiovascular, es decir, n’e problema di ader (bena). Tumor benigno of maligno (cancer) tabata causante di 25% di tur e mortonan, haciendo cancer number 2 riba e lista di causa di morto na Aruba.
Mirando cu e causanan primordial di morto na Aruba ta consecuencia di malesa no transmitibel y mirando cu e uzo di tabaco ta un di e factor nan di risico cu ta causa malesa no transmitibel, a introduci e ley pa limita uzo di producto di tabaco. Cu e ley aki gobierno y Departamento di Salud Publico ta trata na reduci e risico di malesa no transmisibel door di proteha e ‘second-hand smoker’, limita e uzo liber di tabaco cerca e usuario y proteha e hoben di cuminsa huma na edad jong.


text:
Macuarima: Diasabra atardi algo pasa di 3’or patruya di polis ta bay pa un asistencia na un adres na Macuarima.
Na dado momento e situacion a bay completamente for di man na momento cu un persona a sali cu un biga pa dal un agente policial.
E agente policial no por a haci nada y a los un tiro cu a alcansa e persona den su zij, e persona a cay abou y e agente por a bistie e boei, e victima tabata na tino y tabata papia.
Mesora a pidi pa presencia di ambulance, na yegada personal di ambulance a trat’e na e sitio y depues a transporte pa hospital.
Polis a cera e area completo, un team di recherche y tambe departamento technico di polis a cuminsa cu un investigacion na e sitio.
RELATO OFICIAL DI VOCERO DI POLIS:
Pa mas o menos 15:15 jamada ta drenta na warda di Polis Sta Cruz pa un problema entre pareja (echtelijke twist) na un cas na macuarima. Patrouille di Sta Cruz ta bai di biaha na e cas encuestion.
Na jegada patrouille ta topa cu e situacion na unda e meneer lo ta agrediendo dos senjora .y tabata agresivo. Ora e la wak polis e la coi un binga y keda bin riba e polisnan. Polis a pidi pa versterking y a dune varios aviso pa pone e biga abao pero e persona encuestion a keda bin riba polis na unda ela haye obliga di usa su arma reglamentario y los un tiro.
Despues di esey ainda e sospechoso keda resisti contra polis .
A pidi pa ambulance na unda na su jegada e la wordo atendi y hiba hospital. Su situacion ta stabiel y for di peliger
Departamento di recherche a jega na e sitio , departamento forensico , comisario Hassell y tambe slachtoffer hulp.
E caso ta bao investigacion.
Like this:
Like Loading...
Related


text:
Enseñansa mas cu nunca mester un hende capacita y bon prepara y cu tin conocemento di locual a bin ta pasa e ultimo añanan den enseñansa. Enseñansa mester un persona cu ta bin di e mundo di enseñansa pero sigur un persona cu na e momentonan aki por garantisa di trece trankilidad y confiansa bek.
Y den esaki e ta na nos como docentanan pa scoge un representante cu nan sa cu ta habri pa dialogo pero sigur t’un hende cu lo terece cambioinan necesario p’ eleva nos nivel di enseñansa pero na un manera structura y bon prepara unda cu nos professional ta involucra den e proceso, pero sigur ta aporta cu nan conocemento y nan experencia.
Inventarisacion total di EnseñansaProme paso cu tin di ser tuma ta un inventarisacion total di enseñansa. Cuerpo di docentanan tin e derecho di sa n’un manera transparente kico tur a ser haci e ultimo añanan.
A base di e inventarisacion aki lo saca afo tur locual ta bon lo sigui, pero tur cambio cu a crea polemica of a empeora e situacion di enseñansa lo ser para y unda esakinan lo ser studia y na un manera structura y hunto cu e conocemento y experencia di nos docentanan lo haci cambionan nesecario cu lo crea un impacto rapido riba nivel di enseñansa na Aruba.
Cambionan hunto cu dialogoNos tur como docente ta conciente cu mester bin cambio den nos curiculo, maneho di idioma, amplacion di om-, her- en bijscholing pa adulto, upgrading y cuido di docentanan y sigur reorganisacion total di Departamento di Ensenansa pa por aloca n’un manera imparcial di hendenan cu conocemento di Enseñansa.
Pero lo mas importante den tur cambio, ta cu mester tin dialogo continua cu e actornan di enseñansa p’asina nan por duna nan aporte y asina e cambiona por ser carga pero nos por ta sigur cu esaki ta ser ehecuta y unda cu nos nivel di enseñansa lo ser eleva rapidamente.
Pakico un persona di Enseñansa den poder ehecutivo?Como parlamentario bo rol ta diferente. Decisionan cu ta ser tuma pa enseñansa no ta pasa den parlamento, pero den e stul ehecutivo y una bes cu esaki ta cla caba ta esnan cu ta traha den enseñansa ta ser afronta cu esakinan y ta nan t’esnan cu ta informa nos como parlamentario di e cambionan haci den e stul ehecutivo.
Hopi ta bisa cu nos ta e organo cu ta controla cu ta berdad pero mas bien nos rol ta pa controla gobierno cu nan ta cauteloso cu placa di pueblo y percura pa tur ley cu drenta ta respeta derecho di hende pero sigur cu nan no ta perhudica niun cuidadano.
Pa locual ta maneho esaki ta den man di e poder ehecutivo cu ta e minister. Esaki ta haci mas urgente pa e cuerpo di docentanan hasi un bon escogencia pa e eleccion nos dilanti si nan kier nan representante ta den parlamento of den un stul ehecutivo.
Dia 25 juni 2021 lo marca e fecha unda cu nos docentanan tin den nan man e poder pa pone nan confiansa den un persona capasita y cu conocemento di nos sistema escolar y lo mas importante un persona cu lo trece confiansa y trankilidad bek den enseñansa cu ta hopi urgente si nos kier trece cambionan real den enseñansa na beneficio di nos muchanan. Awo ta ora di Enseñansa!


text:
ABBA ta lansando su prome musica nobo den cuatro decada, hunto cu un concierto den cual e cuarteto ‘Dancing Queen’ ta bay completamente digital. E proximo album ‘Voyage’, cu ta wordo lansa dia 5 di november, ta un continuacion di ‘The Visitors’ di 1981, cu te cu awo ta e ‘swan song’ di e super grupo Sueco. Y un version virtual di e banda lo cuminsa un serie di concierto na Londen dia 27 di mei.
“Nos a tuma un break na sping di 1982 y awo nos a dicidi cu ta ora pa termina”, ABBA a informa den un comunicado awe. “Nan ta bisa cu ta un imprudencia warda mas cu 40 aña entre album, p’esey nos a graba e follow-up di ‘The Visitors’.” E grupo tabata creando e espectaculo holografico en bibo, utilizando captura di movimento y otro tecnica, cu George Lucas su compañía di efectonan special, Industrial Light & Magic.
E concierto a ser yama ‘e concierto mas straño y espectacular cu por soña’. Nan por bay sinta den un audiencia y wak nan mesun digital interpretando nan cancionnan “, segun e declararion di e grupo. “Straño y maraviyoso”! E show planea a impulsa e realisacion di e album, cu ta presenta nuebe cancion ‘I Still Have Faith In You’ y ‘Don’t Shut Me Down’. E sesionnan a cuminsa na 2018 y a retrasa door di e pandemia di coronavirus.
E show ta yega 50 aña despues di e fundacion di e grupo, cu tabata forma pa dos pareha casa durante e mayoria parti di nan existencia, y e nomber ta un acronimo di e prome nombernan di nan integrantenan: Agnetha Fältskog (71), Björn Ulvaeus (76), Benny Andersson (74) y Anni-Frid Lyngstad (75). E medionan britantico a revela for di siman pasa cu e show lo ta primavera 2020 den Queen Elizabeth Olympic Park y e entradanan lo ta na benta for di 10’or di mainta (ora di Reino Uni) dia 7 di september.


text: KRALENDIJK – Suidadano Jonathan Pourier ta proponé pa gobièrnu bini ku un asina yamá “Makutu Corona”. E makutu aki di akuerdo ku sr. Pourier mester enserá produktonan alimentisio di gran balor i kalidat pa oumentá e resistensia imunológiko di e hende. Kisas ta bon pa gobièrnu sinta huntu ku asosashon di supermerkadonan i un dietista i laga nan konstruí un “Makutu Corona” ku preisnan rasonabel i alkansabel pa tur hende nan pòtmòni. Asina nos por mira ku si habri posibilidat pa komunidat partisipá, lo sali ideanan kreativo ku ta yuda karga e lucha kontra e enemigu komun ku nos tur tin, kual ta COVID 19. Si realmente nos kier derotá e enemigu falsu, traishonero i invisibel aki nos lo mester konfront’é ku un ehérsito ku yama komunidat di Boneiru. Su derota i nos viktoria lo ta sigurá.


text:
Aruba ta pendiente pa celebra su Himno y Bandera y specialmente pa e ocasion aki Renaissance Marketplace lo organisa un evento titula, BIBO! Musica, dushi cuminda, baile y arte- tur den 2 dia di festival! E espirito artistico Arubano lo ta centro di atencion y via di esaki lo ofrece comunidad di Aruba un evento realmente unico. Dos artista Arubano lo crea un âoutlineâ riba un muraya di manera cu bishitantenan lo por pinta esaki riba dianan 17 y 18 di maart venidero y duna e arte bida.
Un mural cu un nificacion nacional:
Di acuerdo cu representante di Renaissance Marketplace, e idea pa e mural ta debi cu rond mundo comunidadnan ta expresa nan cultura, y vision pa nan pais riba mural(nan) grandi. Ta e deseo pa Aruba haci esaki riba dianan 17 y 18 di maart den âBIBOâ. Ta e intencion pa e festival ta un experencia unico pa tur cu lo forma parti di dje. Colornan vibrante lo keda uza pa duna e dibuho bida y di e manera ey inmortalisa e esfuerso di tur cu a coopera pa haci e mural un obra di arte. E echo cu ta haciâe riba dia di nos Himno y Bandera ta dunâe un nificacion adicional ya cu esaki lo mester ta un esfuerso nacional.
Aruba ta bon bini na BIBO: 2 dia, 2 banda, 1 celebracion!
Ambiente di Himno y Bandera ta cuminsa ya for di dia 17 di maart parti anochi cu presentacion di Grupo di Betico y dia 18 di maart lo tin presentacion di Rincon Boyz, combina cu bailenan folklorico, diferente actividad pa mucha, un Dino Jump, suikerspin y popcorn pa tur mucha pasa un rato contento cu nan mayornan. E mural lo keda exhibi den e âgangâ di Renaissance Marketplace. Tur hende ta keda invita pa haci e festival un exito total. Lo tin verf disponibel pa tur cu kier forma parti di historia riba dianan 17 y 18 di maart. Lo cuminsa pa 5âor di atardi y ta programa pa termina 10:30 di anochi. Renaissance Marketplace ta invita comunidad di Aruba pa haci un paseo, sinta y come platonan autentico Arubano na un di e diferente restaurantnan den Renaissance Marketplace y disfruta di un dushi ambiente den famia.


text:
Maneho Pedagogico
Traimerdia tin como meta; promove e desaroyo total di mucha. Esaki ta nifica cu ta percura pa guia, stimula y ta sostene tur e diferente facetanan di desaroyo di e mucha. Ta tene como punto di salida e mundo cu e mucha ta biba aden y ta busca un asociacion cu e fase di desaroyo di e mucha. Ta ofrece suficiente espacio pa relahamento y sosiego p’asina por duna na un manera adecuado y responsabel e necesidadnan fysiologico primario di e mucha. Ta percura pa stimula e responsabilidad propio, e responsabilidad pa otro, pa sociedad, pa medioambiente y respet propio y respet pa otronan.
E programa di Traimerdia mester ta dirigi na e cohesion social di e comunidad Arubiano y reforsa norma y balor cu ta dirigi riba un sociedad mas humano. Den stimulacion di e desaroyo di e muchanan ta inclui tambe cu ta duna ayudo na e rendimento di proceso di enseñansa formal. Pues ta stimula e desaroyo di contenido di conocimento di material y habilidadnan. Traimerdia ta manera un di dos hogar y esaki ta nifica cu e ta complementa e educacion na cas. Traimerdia lo sostene e responsabilidad di mayornan, educadornan y maestronan, sinembargo nunca e lo mag di ocupa nan lugar.
Personal
Na cabes di e centro tin un lider di centro, un hefe cu un estudio superior (H.B.O.). Den cada centro tin un cantidad di trahador pa guia grupo. E cantidad ta depende di e cantidad di grupo di mucha. E trahadornan pa guia grupo ta percura pa e cuido diario y guia di e muchanan. E personal ta haya entrenamiento via inhouse-training y ta sigui curso continuo pa por haci e trabou na un manera profesional. Fuera di e personal pa guia grupo, tin un guia pa yuda cu tarea (huiswerk) den cada centro. E persona aki ta un maestro di scol cu, unda ta necesario, ta duna ayudo extra na e muchanan ora di haci tarea. Tambe e ta guia e personal pa guia grupo den e proceso di ayudo den huiswerk.
Programa
E programa diario
En principio, tur centro ta ofrece e mesun programa den cual tin espacio pa trece variacion y posibilidad pa traha ariba e necesidadnan di e muchanan. E programa ta dirigi ariba e desaroyo integral di e mucha riba tereno social, emocional, fisico y intelectual.
Formacion di e muchanan cu norma y balor halto ta core manera un liña cora den e programa. E programa ta contene actividad cu por haci, sea indivualmente, den grupo di mesun sexo, den grupo mescla y parti over di e localidadnan. Den e programa tin hopi oportunidad pa hunga y e mucha mes por determina kico e ta hunga, cu kico e ta hunga y cu kende e ta hunga, pasobra hungamento ta hopi importante pa e mucha. Pa loke ta trata sosten na enseñansa formal mester menciona cu e actividadnan ta: guia den tarea, stimula e mucha pa siña y actividad special pa stimula lesamento. Actividad manera obra di man, pintamento, musica, baile, drama, deporte y wega tin como meta pa lanta interes cerca e muchanan pa despues nan por bay scoge pa sigui desaroya nan mes riba un of mas tereno. E programa ta tuma luga di dialuna pa diabierna di 1 ‘or y cinco te cu 5 ‘or y mey. E mayornan tin oportunidad pa busca nan yiunan te cu 5 ‘or y cuarenta pero no mas laat.
Programanan special
Banda di e programa regular parti merdia, Traimerdia ta ofrece programa special durante vakantie. Durante e vakantie di oktober y di Pasco Grandi tin programa solamente parti merdia. Durante un periodo den vakantie grandi na juli, tin un programa special di 7 ‘or y mei di mainta te cu 5 ‘or y mei di atardi. Pa e programa aki, mester inscribi y paga apart. E programa ta concentra principalmente ariba e aspecto recreativo.
Na Traimerdia ta dedica atencion tambe na e fiestanan cu ta celebra na Aruba y den e centronan ta pone atencion special na e fiestanan aki.
Inscripcion
Por haci peticion pa inscripcion na e oficina di Traimerdia. Na oficina por haya formulario pa inscripcion. Hunto cu e formulario di inscripcion, mayor mester entrega un extracto di registro civil. E mayornan mes por bisa den cual centro nan ta desea pa pone nan yiu(nan). Asina cu tin lugar pa e mucha, ta informa e mayor. Si no tin luga, ta pone nomber di e mucha riba e lista di espera. Inscripcion mester tuma luga en principio na luna di augustus of januari/februari. Sinembargo lo trata e inscripcion na otro momento tambe. Orario di oficina pa publico ta di 8 ‘or y mey di mainta te cu 3 ‘or y mey di atardi.
Gasto
Suma di inscripcion
Ta cobra un suma anual di inscripcion di 35 florin pa cada mucha. E suma ta pa cubri gastonan di seguro (W.A. y seguro di accidente. Tambe mayor mester paga un suma di risico apart na momento di un accidente) y pa e actividadnan special cu ta tuma luga den e centronan.
Contribucion di mayor
Naast het inschrijfgeld wordt een ouderlijke bijdrage gevraagd op basis van het inkomen van de ouders. De eerste betaling per kind dient samen met het inschrijfgeld voldaan te worden telkens aan het begin van het nieuwe opvangjaar (in augustus) of op het moment dat het kind bij Traimerdia start. Tweede betaling van ouderlijk bijdrage is in januari. Periode I is van augustus tot en met december, en periode II loopt van januari tot en met de laatste schooldag van juli.


text: SANTA CRUZ; 9 di februari Partido Movimiento Electoral di Pueblo (MEP) ta celebra 51 aña di existencia. Como secretario general di e prestigioso partido MEP mi kier a desea tur e candidatonan, directiva y sostenedornan un pabien riba e fecha tan special unda nos ta celebra 51 aña trahando pa bienestar y progreso di nos dushi pais Aruba. Alabes mi ta gradici e votadornan pe confiansa incondicional brinda ne partido. Danki na e vision di lider inmortal Betico Croes cu a visualisa esaki y e sostenedornan desde februari 1971 danki na e liderazgo di nos lider honorario Nelson Orlando Oduber y danki na un excelente liderazgo di nos lider femenino Evelyn Wever – Croes cu ta forma e tres lidernan cu a traspasa 51 aña pa cu e existencia cu nos ta celebra di Movimiento Electoral di Pueblo. Hunto cu e sostenedornan y pueblo di Aruba den totalidad. MEP semper a bringa pa un Aruba miho pa un y tur. Tambe nos ta agradecido na e pueblo cu semper a aprecia MEP desde su inicio nunca a balore bou di shete asiento. Pabien Aruba! Pabien MEP!


text:
Un pick-up yena cu persona a boks conta un truck na California cerca di e frontera cu Mexico, el a laga mas di 10 persona morto y otro den hospital. Dies ciudadano mexicano a fayece den accident.
Un video aereo na e condado di imperial ta mustra secuela brutal di e accident, cu e truck a boks banda links di un pickup Ford Expedition. Ambos vehiculo a keda un banda di caminda rural.
E hefe di division fronteriso di polis di California, Omar Watson, a bisa na un sesion informativo matutino cu tin 25 ocupante na e pick up durante accident y cu 13 persona a fayece, inlcuyendo e conductor.
“Lo ta prematuro di mi parti specula locual a pasa den e colision aki. Ta importante ta cu 13 persona a muri den accident. Nos mester informa famia di esnan cu a fayece y esnan herido. Tin cu hiba un investigacion completo y exhausta”, actualisacion di media a bisa.
Un Ford Expedition por normalmente hiba 8 persona di un forma sigur. Sinembargo e auto no tabatin asiento patras. Locual ta indica cu no tabatin suficiente cinturon di siguridad pa pasahero.
Funcionario di consulado mexicano a bisa cu ta triste pa e noticia y cu ta trahando pa confirma nacionalidad di otro tres pasahero cu a muri. Autoridad mexicano lo brinda asistencia na famia afecta pa accidente.
Watson a bisa anteriormente cu ta desconoci di una tur persona na e pickup, algun no tabatin identificacion. E conductor tabata di Mexico. “Nos ta cerca di frontera, locual nos tin persona cu ta ta bay y bin pa traha”,
Autoridad di Merca ta trahando cu consulado mexicano pa determina ken ta den vehiculo y notifica e famianan cercano. Vocero di servicio di inmigracion y control di douane di Merca ta bisa cu agentenan special di oficina di investigacion di siguridad nacional na San Diego ta investiga si ta caso di trafico di persona.


text:
Dialuna 25 di october 2021, Akeem Erasmus a defende su tesis exitosamente. E titulo di Akeem su tesis ta ‘The Aruban Waste Management: A Sustainable Plastic Waste Management Program Approach Focusing on Four Key Elements. From a Triple Helix Model Perspective.’ Akeem a defende su tesis dilanti di e comision di graduacion cu tawata consisti di dr. Luc Alofs, mr. Helmut Vink, y drs. Zulema Dabian-Erasmus. Famia di Akeem y docentenan di Universidad di Aruba tambe tawata presente.
Akeem a investiga con e modelo ‘Triple helix’ por contribui na e maneho di desperdicio na Aruba. Triple helix ta un modelo cu ta sugeri cooperacion entre industria riba tereno di desperdicio, institucionnan academico y gobierno. E modelo aki ta consisti di diferente elemento cu lo enfoca riba evaluacion, inovacion y inversion den capital humano pa asina promove economia circular den e tereno di maneho di desperdicio. E participantenan di e investigacion ta miembro di diferente tereno pues, gobierno, un institucion academico y industria. Un di e recomendacionnan ta pa crea un plataforma esta ‘Aruba Science Park’ pa sincronisa un proyecto entre tur partner y pa fortifica nan relacion. Otro recomendacion ta pa educa riba e area di ‘entrepreneurship’ pa prepara esnan den e tereno di industria riba tereno di desperdicio.
Ta gradici e coleganan di Universidad di Aruba, e docentenan di e departamento di OGM y profesional cu a yuda of guia Akeem como studiante. Tambe ta gradici tur esnan na y pafo di Universidad di Aruba cu a contribui na un manera of otro na e acontecimento aki.
Pa mas informacion riba e estudio OGM, bishita e website di Universidad di Aruba na http://www.ua.aw/ogm, e pagina di Facebook @UniversityofArubaOGM y e pagina di Instagram @ogm_ua.


text:
Un atake di misil Ruso riba e red Ucraniano diamars a haci cu e guera a extende n’e paisnan bisiña, cual a afecta Polonia, miembro di NATO y a laga gran parti di Moldavia sin coriente.
E atakenan a laga gran parti di Ucrania den scuridad y a provoca e desafio di Presidente Volodymr Zelenskyy, kende cu mokete cera a declara: “Nos lo sobrevivi tur esaki”.
Esalo ta e atake mas grandi di Rusia te cu awo y algun misil a crusa Polonia, causando morto di dos persona, segun un funcionario Mericano. Esaki ta e prome biaha den e guera aki cu e armanan Ruso ta cay den un pais di NATO. Un vocero di Gobierno Polaco, Piotr Mueller, no a confirma e informacion inmediato di un alto funcionario di inteligencia Mericano, cu a papia bou condicion di anonimato debi cu ta trata di un situacion di caracter sensibel.
Un di dos persona a confirma cu aparentemente e misilnan Ruso a impacta den un luga di Polonia situa na 15 kilometer di e frontera Ucraniano. Pero Mueller a bisa cu e principal lidernan ta celebrando un reunion di emergencia debi na un “situacion di crisis.” E medionan di comunicacion Polaco a informa cu dos persona a muri diamars atardi despues c’un proyectil a impacta den un zona unda cu ta seca grano na Przewodów, un pueblo Polaco cerca di e frontera cu Ucrania.
E impacto a afecta tambe e pais bisiña Moldavia. Segun un funcionario, tabata tin black-out masivo despues di cu e atakenan a laga un liña electrico clave cu ta abastece e nacion chikito cu coriente.
Zelenskyy a bisa cu Rusia a lansa al menos 85 misil, mayoria di nan tabata dirigi e instalacionnan electrico di e pais. El a laga varios ciudad sin coriente.
“Nos ta trahando, nos lo reestablece tur cos bek. Nos lo sobrevivi na tur cos”, e presidente a priminti. Su minister di Energia a bisa cu a atake tabata e bombardeo “mas masivo” riba e instalacionnan electrico den e invasion Ruso di casi nuebe luna, cu a golpia tanto e sistema di generator como e transmision di energia.
E Minister, Herman Haluschenko, a describi e atakenan cu misil como un “otro intento di vengansa terorista” despues di e obstaculonan militar y diplomatico di Kremlin.
El a acusa Rusia di “purba causa e maximo daño na nos sistema energetico na porta di invierno”. E atake aereo, cu a laga al menos un morto den un edificio residencial di e capital Kiev, ta bin despues di algun dia di euforia na Ucrania provoca pa un si exitonan militar mas grandi: e reconkista, siman pasa, di e ciudad Kherson.


text:
Our Services
Acupunctura (di China)
Acupunctura a wordo desaroja na China mas cu 5000 aña pasa. Acupunctura ta hincamento di hungua fini den punto nan especifico di e curpa, stimulando y activando e mecanismo pa e cura su mes. Aki na Viana Natural Healing Center nos ta usa hanguanan steril cu ta wordo tira afo mes ora.
Addiccion
Incluyendo: Alcohol, Droga, Wega di placa, disfuncionamento Sexual, Humamento, control di peso.
Medicina Anti-Envejecimiento
“Si realmente bo kier hasi un impacto riba e sistema di cuido di salud di e pais aki y e resto di mundo, nos mester focus riba e malesanan degenerativo di e proceso di bira bieuw. Si nos slow e proceso di bira bieuw, nos por elimina mas cu un 50% di ture malesanan den un dos por tres.”
Di: A4M web site.
Terapia di Flornan di Bach
“E sistema di cura di Bach a wordo desaroja na 1930s pa Dr Edward Bach, un fisiologo notable britanico, homoeopata, bacteriologo y immunologo. E tawata kere cu un mente sano ta e jabi pa recupera e salud den e curpa. E sistema di flor di Bach ta traha dor di restaura e balans poco poco na e emocion nan negativo.”
Di: Bach Flower Essences web site.
Terapia di Chakra
Acupunctura, Reiki, Tecnicanan di Indian Nativo Americano.
Nutricion Clinico
Recobra y mantene bo salud atraves di alimentacion apropia. – “Laga bo cuminda bira bo remedi” –Hippocrates
Terapia di Detoxificacion
Incluyendo Terapia Hidro -colonico
Terapia di hidro colon por wordu usa pa trata: Problema di tripa, Dolor na curpa y lomba, Cansancio, Griep & Virus, Dolor di cabez & Problema cu frio di cabez, Problema di cuero
Stimulacion Electroterapeutico
Herbologia
Medicina interno
Iridologia
Manejo di dolor
Medicina Pediatrico
Masage terapeutico
T.C.M. (Medicina Tradicional Chines)
Medicina Tradicional Chines (T.C.M.) ta un arte di curamente antiguo na unda ta combina hopi diciplinanan incluyendo acupunctura, ejercisio, medicina herbal, nutricion, y massage terapeutico. Ora e wordo solicita of ta necesario, nos ta duna e posibilidad di traha conhuntamente cu bo doctor di cas of specialista (M.D./Arts) pa documentacion of medio nan pa diagnostica manera test di sanger of pa pa juda favorece mas e efectividad di Medicina Occidental, integrando e mihor di tur dos. T.C.M. a proba di ta efectivo den tratamientonan di alergias, asma, Dolor di cabez, presion halto, problema di galblas, diabeties, malesanan di niñez, cancer, enfermedadnan infecsios, Malesanan degenerativo cronico, problema di curazon y AIDS. Contrario na medicina Occidental , Filosofia di T.C.M.’s ta primordialmente preventivo..
Problemanan di hende Muher


text:
Practicamente tur dia prijs di petroleo ta bahando riba mercado mundial y segun miembro di fraccion di AVP, Arthur Dowers, e momento a yega cu Prome Minister Evelyn Wever Croes, no por uza Putin como excuus mas.
“Pa mas cu dos aña caba, Prome Minister y lider di MEP pa tapa e mal maneho di su gobiernan, a uza tanto e pandemia di covid como e guera na Ukraina, como motibonan cu Aruba ta confrontando problema serio cu su finansa publico.
Constantente, tanto den declaracionnan pa pueblo di Aruba como den negociacionnan cu CAft y gobierno Hulandes, pandemia y nomber di Putin ta cay como capa pa sconde e mal maneho di su gobierno pa casi cinco aña caba.
Sinembargo pandemia ta tras di lomba y e impacto di e guera riba prijs di petroleo riba mercado mundial ta cambiando constantemente loke ta pone cu Evelyn no tin mas excuus pa sconde su tras y e momento di berdad a yega.
Mientras cu pueblo ta wordo confronta tur dia c’un inflacion rigoroso, sumamente fuerte caminda pueblo tin retonan financier hopi grandi, gabinete Wever Croes no tin pueblo na consideracion, no tin solucion pa e problemanan aki cu ta afectando miles di nos conciudadanonan.
Ta bon pa mustra aki tambe, cu mientras cu Prome Minister y su gobierno a sconde tras di aumento di prijs di petroleo cu lo ta un di e motibonan cu tin cu introduci medidanan manera aumento di BBO pa 7%, ta un hecho cu gobierno di Aruba a saca gran probecha financiero di e aumento di prijs riba mercado mundial.
Tanto pa medio di accijns cu a wordo introduci na 2018 caba como awor cu impuestonan directo y indirecto, gobierno di Evelyn a haya miyones adicional den caha pero pa duna pueblo algo bek di e e placa aki, esey nunca a sosode.
Mesun cos a sosode cu e industria turistico, cual a conoce un recuperacion increibel, cu sin duda a bira e factor mas importante di e recuperacion economico te cu awor despues di e pandemia pero tur e extra entrada aki, no ta ser uza pa alivia e presion financiero riba cartera di pueblo.
E placa ta bay pa tapa buraconan den finansa publico, resultado di un mal maneho di gabinete Wever Croes, cu semper a percura pa su hendenan, pa su amigonan lagando pueblo mes un banda.
Aumento di prijs di gasolin tambe a percura pa extra entrada pa caha di gobierno pero esaki tampoco lo beneficia pueblo di ningun manera pero e placa a bay pa financia un maneho di un gobierno cu semper a uza tur tipo di excuus barata pa no yuda pueblo den su momentonan dificil.
Awor cu gobierno no por uza pandemia y Putin mas como excuus pa su maneho horibel, awor ta papia di retonan grandi cu Evelyn ta bisa cu su gobierno tin pa atende, loke ta nifica cu pueblo por wel lubida di ricibi ayudo for di su gobierno,” Parlamentarioo Arthur Dowers a declara.


text:
4 tumba a kai afó pa promé anochi di Tumba 2017.
Tur kos ta kla pa e promé anochi preliminar di Festival di Tumba 2017. Riba e promé anochi tin tres agrupashon músikal a kai afo ku kuater tumba. E agrupashonnan músikal Queens, Son Krioyo i Los Nuevos Magicos, ya no ta partisipá. Elvis Serapio Pietersz ku "Jump Jump" (Queens), Harold Janga ku "Awor Te'ori Ban" (Son Krioyo), Gregory Alexander ku "Casino Despensa Dunami Un Kos" i Menky Rojer ku "E Wega di Agedres" (Los Nuevos Magicos) ta esnan ku no ta partisipá mas. Esaki ta pone ku na tur 15 tumba lo keda presentá riba e promé anochi. Entre e kantantenan ku ta presentá riba e promé anochi, tin dos Rei di Tumba den persona di Urvin ‘Luwi’ Jano i Amos Balentien, ku ya a bisti e korona. E banda ku lo presentá ta Tropical Boys, Felito Martinez & 6to Sentido, Grupo Ritmiko Caribenses, Daiquiri Band, Vega, Dejavú i Buleria.


text:
Jacintha ta keda detené, mientras ku a skucha Schotte tambe.
(foto Korant Èxtra)
Fiskal di Ministerio Publiko (OM) a ordená prolongashon di enkarselashon (verlenging inverzekeringstelling) di Jacintha Constancia ku maksimalmente 8 dia.
Mientrastantu wes-komisario a husga e detenshon i prolongashon di enkarselashon. Tur kos tabata na ordu i husgá komo korekto. Den kurso di djasabra a skucha entre otro lider di MFK, Gerrit Schotte riba e akusashonnan di Parlamentario Giselle McWilliam ku lo a indiká na outoridatnan ku e ta sospecha ku ta Schotte a duna òrdu na Constancia pa dal e. Mientrastantu Landsrecherche Korsou ta kontinua ku su investigashon. [if !supportLineBreakNewLine] [endif]


text:
Diadomingo a tuma luga un tremendo festival di canto den Club Caquetio. Bos Escolar tabata un preparacion y esfuerso di organisadonan cu despues di hopi dia a tene un festival di kita sombre.
Den un Club Caiquetio completamente yen a ranca sali un competencia fuerte entre alumno/ representante di diferente scol rond nos isla. Cu energia contagioso e muchanan a subi escenario y duna nan presentacion cu a gosa di aplauso y elogio di un y tur.
Pa cuat’or di atardi Bos Escolar a cuminsa y e tarea dificil pa e huradonan tambe. Publico presente a gosa un mundo y sigur a keda hopi conforme cu e resultado na momento cu el a drenta. Palabra di felicitacion ta bay no solamente na participante pero na organisado y scolnan cu a forma parti di un festival sublime cu ta premira di bira algo anual y cu sosten di pueblo general.
Ganadonan : Categoria 1
Finalista #5 Hailey Koolman ( Imelda kleuterschool )
Finalista #4 Vira Richardson ( Mon Plaisir kleuterschool )
Finalista #3 Kylie Kelly ( Arco Iris KleuterSchool )
Finalista #2 Zoe Orman ( Arco Iris Kleuterschool )
Na Prome luga: Kate Ras ( School Washington )
Ganadonan : Categoria 2
Finalista #5 Kaylie Bislip ( Scol Basico Washington )
Finalista #4 Eliyah Tjie A Loi ( Prinses Amalia )
Finalista #3 Ysianne Martis ( Maria School )
Finalista #2 Gerylaine Zijlstra ( Colegio Sta Filomena )
Na Prome luga: Xianne Franken ( Scol Preparatorio Kudawecha)


text:
KRALENDIJK- Djadumingo AworBonaire a haña hopi pregunta di siudadano ku tabata puntra na kua bùbel gezaghèber Edison Rijna tabata referí durante konferensia di prensa dos siman pasá.
Riba pregunta di un periodista na gezaghèber tokante reinstitushon di e asina bùbel aereo entre e islanan ABC, Rijna a reakashoná afirmativo, bisando ku ta papiando ku e otro islanan pa wak si por reestablesá e bùbel di aki.
Mester bisa ku for di dia ku Rijna a trese esaki dilanti tabata tiki probabel ku Kòrsou i/o Aruba lo a tuma aden pa bai bèk den un bùbel ku Boneiru, mirando ku Boneiru no ta logrando pa kontené e brote mas resien di Covid-19. Mientrastantu, Kòrsou sí a realisá ku Boneiru tin un problema serio, i a elevá e nivel di riesgo di Boneiru pa un pais di ‘riesgo hopi haltu’. Esaki ta nifiká ku biahero for di Boneiru no solamente mester hasi un tèst di PCR pa por biaha bai Kòrsou, pero tambe mester hasi un tèst antígeno adishonal riba e di tres dia despues di yegada na nos isla hermana.
Kómiko
Loke ta mas kómiko ainda ta e echo ku awor aki ku e grado di kontagio na Kòrsou no ta haltu mas, tòg Boneiru di su banda tampoko no ta kita obligashon pa pasahero hasi tèst di PCR pa por biaha bèk pa Boneiru.
Aunke gobièrnu di Boneiru no por disidí pa Kòrsou ki eksigensia nan ta establesé pa biahero di Boneiru por drenta e isla, Boneiru sí tin den su propio man pa kita e rekesito di PCR pa hende biaha di Kòrsou pa Boneiru, pero no ta hasiendo esaki.
Ku esaki por konkluí ku e bùbel aero por lo pronto lo no bin bèk pa aliviá e situashon di masomenos 250 dòler ku mester gasta na tèst, sin konta e preis di pasashi aden. Un situashon ku ta pone ku hopi habitante di Boneiru no por, ni ke biaha mas pa Kòrsou.


text:
KRALENDIJK – Fin di siman tras di lomba tabatin e promé torneo di biar promé “Ranking” bola 9 hubenil 2020 rumbo Panamerikano.
Djasabra 29 febrüari tabatin e kampionato di biar ku a tuma lugá na kas di Ezzard Èzi Semeleer. 7 hóben a partisipá den e promé torneo, pa despues ta kontinuá ku dos mas pa saka ganadónan ku ta bai representá Boneiru den eksterior. Ta trata di hóben te ku 18 aña ku por partisipá den e torneo. E hóben mester a hasi 18 aña den 2020 i no den 2019, loke ta e regla pa por partisipá. Tin un torneo di bola 9 mas i e di tres torneo ku nan mester partisipá den dje ta bola 10. For di e tres weganan ta saka number 1 i number 2 i posibel number 3 ku ta bai kompetí den weganan di Panamerikano 2020, “Èzi” a konta un reportero di radio Live 99.9 FM, ku tabata presentá na komienso di e torneo. Momentu ku a saka potrèt tabata hungando Joshua Winklaar i Igmar Anthony den e promé wega di e torneo. Ta di 7 aña konsekutivo ku “Èzi” ta organisá e aktividat. Resultado di e promé torneo Ranking bola 9 hubenil 2020.
Semifinal: Roclin -Joshua 5-3. Jurdison-Roclin 0-6. Kampeon Roclin Martis. Sub kampeon Jurdison Josephia. 3 lugá Joshua Winklaar i di 4 lugá Silvano Mersera.


text:
The content originally appeared on: Diario
ORANJESTAD (AAN): A duna e homber chens pa e bay paga su boternan di Old Parr cu el a ‘mafia’.
Ya cu e no a cumpli cu e deadline, awor si su potretnan ta saliendo den prensa.
Tabata Diaranson anochi banda di 10:50 pm, un unidad di Polis di Noord a wordo manda den area di Unicasa Supermarket pa check un caso di ladronicia.
Ora cu Polis a yega, nan a papia cu e comerciante di inicial M. El a splica cu un homber desconoci, pa di dos biaha a drenta su negoshi.
Su actitud sospechoso a pone bay revisa grabacion di Security Video, y el a bin descubri e ora cu e homber aki a pasa man y horta 2 boter di whisky Old Parr.
El a sali, drenta un Toyota Yaris color blauw, y a desaparece.
Na prome instante, e comerciante no a entrega keho, pasobra el a duna e homber chens pa pasa paga pa e boternan aki prome.
Pero awor cu e shoplifter no a bay paga nan, e ora si e ta cla pa entrega keho di ladronicia, cu e imagennan di video como prueba.


text:
E barco di carga container Ever Given, a keda parcialmente libera despues di blokia e canal di Suez durante casi un siman largo. Autoridad a confirma cu trabou pa por logra libera e barco por completo lo por dura mas largo.
E hefe di e compania hulandes, kende ta traha den operacion a bisa cu e barco ta ‘tranca manera un piedra grandi’. Funcionario di Egipto a bisa cu ta plania pa sigui cu e trabou. E crisis di transporte maritimo a domina noticia y capta atencion di mundo henter.
Peter Berdowski, director ehecutivo di Boskalis, empresa cu ta trahando pa libera e barco a bisa cu e barco a draai un 20 grado. Nan ta bisa cu e parti cu nan a move ta parti mas facil pero unda e barco ta tranca ta e parti mas dificil.
E operacion pa liberacion lo sigui diamars ora cu e nivel di awa subi. Si nan no por logra libera e barco, Berdowski a bisa cu lo purba dirigi e awa abou usando ekipo di dragado.
Ever Given ta un barco di 224.000 tonelada, e ta casi mesun largo manera e Empire State, el a keda trapa den e canal egipcio dia 23 di maart. Ekipo di Egipto y di mundo henter ta trahando sin stop pa asina por reflota e barco.
Cu operacion a keda involucra 10 remolcador, draga di tera y empresa di salvamento. E esfuerso anterior a fracasa, pero e ultimo intento pa ehecuta durante un awa cu nivel mas halto.
E operacion di rescate a intensifica, barconan di henter mundo tabata transporta combustibel y carga vital, nan no por a pasa via e canal. Esey a genera un alarma pa impacto di cadena di suministro global.
E canal Suez ta un dia via mas transita y importante di mundo, e ta perde un 14 miyon dollar pa dia den tarifa di transito. Ta acumula miles di miyones di cargamento na mas di 350 barco.
Un 12% di e volumen di comercio mundial ta pasa via e canal di Suez y mas di 18.800 barco ta pasa na e canal durante 2020, e ta un promedio di 51.5 barco pa dia.
Hopi di barco tabata destina pa diferente pais di Europa y Asia. E activistanan y expero ta preocupa cu si Ever Given no keda libera pronto, e cuminda y awa lo por caba den otro embarcacion, esey ta nifica potencial morto di miles di bestianan.
Hopi pais a ofrece nan yudansa den operacion di rescate, incluyendo Merca, China, Grecia y Emiratos Arabes Unidos. Despues di varios dia di esfuerso, algun expero a sugeri cu por pasa mas siman pa Ever Given keda libera, y algun otro barco no ta dispuesto pa warda, nan a opta pa desvia y bay na e Cabo di Hornos pa asina evita e canal.


text:
Na Cede di Partido MEP, diadomingo 31 di october, durante e evento di famia na unda cu señora Evelyn Wever-Croes un biaha mas a wordo aclama como Lider di MEP, a tuma luga e sorteo di e rifa pa recuada fondo pa Partido MEP. Partido MEP ta gradici tur esnan cu a contribui den e recaudacion aki pa yuda Partido cubri gasto pa e siguiente eleccion. E rifa a wordo hopi bon bendi y tawata sold out. Partido MEP ta hopi satisfecho y gradecido. Total 13 mil florin ta wordo reparti den 5 feliz ganado.
E numbernan ganado ta:
1. Prome premio: 04772: 10 mil florin cash
2. Di dos premio: 04976: 1500 florin cash
3. Di tres premio: 21602: 750 florin cash
4. Di cuatro premio: 11939: 500 florin cash
5. Di cinco premio: 13128: 250 florin cash
Lider di Partido MEP, señora Evelyn Wever-Croes den nomber di Partido MEP, ta gradici tur esnan cu un biaha mas ta sostene nos Partido prestigioso. Partido MEP desde su fundacion, a traha incansablemente pa logra alcansa e maximo felicidad pa cada ciudadano riba e pida baranca aki. Nos pais a pasa den diferente reto grandi, Covid a cuasa hopi daño economico y financiero na nos pais, e efectonan di e guera di Ukraina a haci ainda hopi mas dificil pa no solamente Aruba, sino paisnan rond mundo. Pero e compromiso di MEP den gobierno ta keda pa cada ciudadano di nos pais recupera y haci di nos Aruba un pais mas fuerte y resiliente.
Pabien na cada Ganado. Por tuma contacto cu partido pa ricibi bo premio.


text:
Karnaval 2020 dediká na Stanley Ignacio.
Willemstad - Durante un Konferensia di Prensa, Fundashon J.A.G. a duna informashon relashoná ku selebrashon di 50 aña Karnaval na 2020. Presidente Juni Aniceta a kuminsá na aklará ku debidamente J.A.G. a entregá su relatonan finansiero. Kontrali na informashonnan robes ku tabata sirkulá riba retnan sosial. Lizette Sambo-Velder di Kas di Kultura a splika ku basá riba e bon maneho di J.A.G. a konsehá Minister pa fundashon mes organisá Karnaval 2020 atrobe. Sambo-Velder a splika tambe ku konformé “subsidieverordening”, Gobièrnu por desviá for di un destaho públiko i ku esaki sa pasa mas biaha. A splika tambe ku a lanta un plataforma formá pa AMAK, Fundashon JAG, CCGG, AGKK, Sektor di Kultura, Fundashon Karnaval Banda Bou, ku e meta pa engrandesé aún mas e selebrashon di 50 aña Karnaval.
Komo Baluarte di Karnaval 2020 a skohe Stanley Juan Ignacio, ku no ta deskonosí den e mundu di Karnaval na Kòrsou. Stanley tin mas ku 40 aña den e mundu di Karnaval, komo organisadó i konsehero di diferente organisashon ku tabata tin Karnaval na su enkargo. Pues pa e di 50 edishon no tabata tin mihó persona.
Pa Pilar di Karnaval 2020 a nombra Ofisina di Turismo (CTB, Curaçao Tourist Board) ku tabata representá pa Ritzel Godfried. Ofisina di Turismo a bin ta ehersé un trabou hopi importante den eksportashon i merkadeo di nos Karnaval. Tambe CTB na varios okashon nan a paga kuenta di organisashonnan ku a keda habri. Komo tal a nombra e organisashon komo Pilar pa edishon 50.
A anunsiá tambe, algun fecha importante den e kalendario pa Karnaval 50.
• Dia 3 januari 2020 : Apertura di karnaval ku ‘jump up’ ku ta sali for di Waaigat,
pasa den Pietermaai, Penstraat i bai kaba den stadion di SUBT.
• Dia 4 januari 2020 : Apertura di Curacao Carnival Village ku konsierto di Krosfyah, Burning Flames i Kevin Little.
• Dia 6 februari 2020 : Eksposishon i Konferensia Karnaval Kòrsou 50.
• Dia 7 februari 2020 : Kings and Queens Night ku homenahe na Reina, Prins i Panchonan di e 50 añanan;
• Dia 20 februari 2020 : Kompetensia di koreografía pa gruponan di tiner.


text:
Oranjestad-Segun Rene Herde di AVP, e refineria lo tabata tin un bon futuro si gobierno di MEP a acepta e proposicion di Valero pa inverti mas cu un biyon dollar pa renoba e refineria. Esey lo a pone e refeneria den condicion pa produci mas eficiente y lagu’e competi cu refinerianan mas moderno. MEP a nenga e oferta ey y a exigi mas placa. Pesey e refineria a sera pa di dos biaha. Tur dos biaha bou gobierno di MEP. E placa mes nunca pueblo a wak nada didje!
AWE
Mientrastanto e refineria a cay atras y lo costo hopi mas pa pone bek den condicion pa traha y gana placa. Awor cu e mercado di petroleo na henter mundo ta asina insigur y e prijs di petroleo ta asina abou, ta mas dificil cu antes pa haya un cumprado cu hopi placa y hopi petroleo crudo pa cumpra y opera e refineri pa hopi aña. Hasta si e compania tin su propio petroleo esey ta mas dificil cu tempo di e oferta di Valero na MEP. Den e situacion aki awe, cu menos perspectiva pa e refineria bolbe habri, gobierno di Aruba y comercio local a cuminsa traha plannan pa un bon uzo di e tereno caminda e refineria ta awor. E prome plannan ta parce di ta masha interesante. Si realisa e plannan aki e lo nifica un futuro completamente nobo cu un economia completamente limpi pa San Nicolas. E futuro nobo aki pa henter e area di Savaneta te Colony ta asina bunita, cu ta parse cu ta esaki ta loke ta pone MEP y PDR preocupa y cuminsa grita pa stroba. MEP y PDR ta parse di kier tene na un pasado cu e refineria. Den tur loke nan haci ta mustra cu nan kier stroba San Nicolas di haya un futuro completamente nobo.
LOKE SAN NICOLAS MES KIER
Kisas MEP y PDR mester cana mas den San Nicolas pa nan tende con Pueblo di San Nicolas si kier e futuro limpi y bunita pa e area cu nan ta biba aden. Kisas MEP y PDR mester siña acepta cu Pueblo di San Nicolas kier wak un futuro diferente cu di pasado y diferente cu esun di Playa. Un futuro economico cu ta bon pa San Nicolas y bon pa henter Aruba. Ta riba e futuro aki gobierno di Aruba a cuminsa traha, mientras cu e porta pa un reapertura di e refineria ta keda habri pa awor. Pero e no por keda habri pa semper y laga Aruba y San Nicolas sigui pega den pasado. Un pasado cu tabata bon pa Aruba, pero cu kisas a pasa di berdad definitivamente ‘pa pasado’. E porta pa un reapertura a corto plazo ta keda habri, pasobra ken no kier e contribucion di e refineria cu mas trabou y mas entrada pa Aruba?


text:
Den nos edicion di e siman aki atencion pa un fenomeno reciente, cu aparentemente ta nace di nos afan pa ‘tuma shortcut’: keda sin pronuncia parti di un palabra te cu tur hende cuminza usa esey, y seguidamente nos ta cuminza skirbi e palabra nobo asina tambe.
Awor, honestamente nos no ta e unico pueblo cu ta guli un letter o silaba di un palabra. Pa no bay leu, nos por mustra riba e Cubanonan cu ta conoci pa no pronuncia un ‘s’ na final di un palabra, pero nan ta skirbi e letter ey si! Nada no ta cambia na e forma skirbi, manteniendo claridad den kico nan kier bisa por escrito. Den nos caso nos ta actua otro, y ta esey nos ta cuestiona, cu tur respet.
Un bon ehemplo di esaki ta e mania di ultimo par di aña pa no bisa ‘pasobra’ mas, y como agravante, no skirbi e palabra completo mas tampoco. Asina henter ora bo ta topa e palabra ‘paso’ den un texto, loke ta confundi pasobra e ta un palabra existente caba. Djis aki nos ta haya un frase unda ta skirbi: “E no kier a tuma paso paso no ta su responsabilidad.” Nos no ta kere cu esaki lo gana algun competencia di elegancia tampoco. Nos recomendacion: den forma papia keda bisa ‘pasó’ pero por fabor skirbi ‘pasobra’.
Otro ehemplo reciente ta e ‘porta’ cu ta realmente ‘por ta’ cu den forma papia tin tur claridad necesario pa e pronunciacion, pero ora di skirbi ta causa confusion. Nos ta haya un frase manera: “Porta e porta a keda habri henter anochi.” Esaki ta haci cu bo ta bay lesa e frase dos biaha, loke no ta yuda trece claridad den un texto. Sigur pasobra nos a scoge pa no usa accent den nos ortografia, ta importante pa keda haci e distincion cu den forma papia no ta duna problema. Recomendacion: por fabor skirbi ‘por ta’ y no ‘porta’.
Asina tambe nos a ripara cu tin un palabra nobo ‘in the make’ cu no ta parce nos necesario den forma skirbi. Esaki ta e abreviacion di ‘awor aki’ te ‘awoki’. Nos por biba cu e pronunciacion abrevia aki ora ta papia, esey ta parti di e tradicion, pero ora ta skirbi nos mester mantene claridad skirbiendo ‘awor aki’ y no ta parce nos tampoco necesario pa incorpora e palabra ‘awoki’ den nos vocabulario oficial.
Finalmente, algo tocante e uso no corecto di cierto palabra cu ta parce otro hopi, pero nan no ta. Por ehemplo, den e dianan aki cu ta celebra diferente dia internacional di cierto tema, ta bisa cu ta “un dia pa refleha,” riba e topico concerni. Esaki lo mester ta ‘reflexiona’, pensa mas profundamente riba algo. E verbo ‘refleha’ ta significa por ehemplo fisicamente, un rayo di luz cu ta dal den un obheto y ta bolbe, creando un imagen. Refleho di solo den nubia ta crea un arco iris. Tambe ta usa ‘refleho’ o e verbo ‘refleha’ den sentido figurativo. Ehemplo: “Loke e ta bisando ta refleho di un manera di pensa hopi anticua”.
Algo parecido nos ta topa tambe den uso di e verbonan ‘trapa’ y ‘atrapa’. E diferencia ta cu ‘trapa’ ta di origen Hulandes: ‘trappen’, y ta algo cu bo ta haci cu bo pia: bo ta trapa riba un sumpiña, por ehemplo. ‘Atrapa’ ta bin di Spaño/Portugues (atrapar) y ta significa ‘gara’, ‘captura’. “Polis a atrapa e ladron ‘con las manos en la masa’ lo ta un frase ccu nos por lesa dem un medio local, aunke ‘gara’ lo ta e verbo mas usa. En todo caso, no ta bon Papiamento ora un politico critica cu “a atrapa nos derechonan”.
Finalmente, algo di a verbo ‘captura’ cu tin ora ta confundi cu e verbo ‘capta’. Captura ta usa den sentido fisico: ta captura un fugitivo. ‘Capta’ tambe ta significa gara algo, pero den sentido figurativo. “Mi a purba bis’e na un manera mas netchi, pero e no a capta e mensahe.”


text: Sali busca bo Filet di Brazie trempan awe diasabra. Puro pisca y nada di weso. Pa solamente 40 florin pa saco bo ta haya puro pisca y nada di weso. Tambe tin saco bon yena cu wanstick y cabes pa traha sopi pa solamente 10 florin pa saco. Si bo ta desea Pisca Cora di Plato, Chicheibi na mochi of Pargo na mochi, yega Campeon Self Service. E siboyo pica tambe tin y mainta e desayuno di pastechi, kroket of hamburger cu ham and egg tey pa bo. Pandushi crioyo y cayente por buske mainta hunto cu e driguidek. E weekend aki na Campeon Self Service tin Jambo y Comcomber chikito. Bo weekend mester por bay bon. Djis pasa na Campeon.


text:
The content originally appeared on: Diario
ORANJESTAD (AAN): Diaranson mainta Aruba a ricibi bishita di e crusero di Royal Caribbean International, esta ‘Allure of the Seas’ cu miles di turista abordo.
Mayoria di e pasaheronan a probecha pa cera conoci cu e isla, sea cu Taxi, cu compania di Tour, cu V-auto pa haya sa mas di e isla. Of a djis bay core riba Tram y pasa den centro di ciudad.
Por a nota presencia di un fregata Frances tambe den Waf. Esey ta debi cu henter e siman aki, tin un ehercicio internacional amfibico na Aruba. E training internacional ta na costa di e isla, y ta wordo yama “Très Kolos’. E ta un training cu ta socede un biaha cada dos aña, y e biaha aki e ta den area y na costa di Aruba.
Durante e periodo aki Militarnan Hulandes, Mericano y Frances lo participa na e ehercisio. Militarnan di Aruba tambe lo ta parti di e ehercisio aki.
Très Kolos (tres color) desde 2010 ta conoci bao di e nomber aki. E tres colornan ta referí na e colornan di e bandera di e paisnan historico cu ta participa.
E ehercisio ta consistí di un parti di competencia di actividadnan Militar y un parti cu ehercisionan tactico. E parti competitivo ta consistí di caracteristicanan tal manera un marcha rapido, un careda di awa cu obstaculonan, un cruzada amfibico, tiramento, y asignacionnan di nabegacion.


text:
Desaroyonan rondó di Plasa Nobo
Desaroyonan rondó di Plasa Nobo
Apresiabel Minister Mc. William,
Frakshon di PAR por a tuma nota di diferente desaroyo nobo i inovativo rondó di Plasa Nobo i Marshe lokual ta duna un impulso positivo den e área. I tambe ta lanta serka frakshon di PAR e optimismo ku e ideanan ku nos a presentá den pasado lo keda kristalisá. Esta hasi di Plasa Nobo i Plasa Bieu un sentro turístiko di renombre internashonal.
Un di e kambionan ku nos a tuma nota di dje, ta ku a agrupá e tèntnan di artesania dilanti di Plasa Nobo. E tènt nan aki tin un historia riku i kolorido. Ta komersiantenan ku por gran parti a bini for di Haiti i Afrika i a kuminsá hasi negoshi mas ku 25 aña pasa na Kòrsou. E empresarionan aki, mayoria ta hende muhé, apesar di e retonan ekonómiko a sa di saka nan mes i nan famia dilanti bendiendo artesania. Durante añanan e tènt nan aki a kambia vários biaha di lokalidat. Pero ku e forsa di boluntat típiko di mayoria dama, a sigui lucha pa bende nan produktonan artesanal.
Relashoná ku e kambionan ariba menshoná frakshon di PAR tin algun pregunta:
- Minister Mc. William lo por fasilitá Parlamento e plan turístiko, si esaki tei, pa ku e área di Plasa Nobo, Marshe Bieu i Plasa Otrobanda;
- Minister Mc. William lo por indiká na Parlamento kua ta bai bira e maneho pa ku e tèntnan di artesania i produktonan di beyesa i salú den Plasa Nobo.
- Mi ta sigur ku Minister ta de akuerdo ku mi ku mester salbaguardiá nos empresarionan chikí i mas ainda un gremio di empresario femenino. Minister por indiká kua ta bira e trayekto di sosten ku lo bai ofresé e grupo aki pa nan por ahustá den e maneho nobo di Plasa Nobo;
- Ta bai ofresé e grupo di empresario ku tin un tènt di artesania dilanti di plasa e oportunidat pa bai kursonan empresarial moderno? Ademas krea seshonnan di enkuentro entre artistanan lokal i empresarionan aki pa krea sinergia i podisé asta yega ‘joined ventures’?
- Minister Mc. William por indiká na Parlamento kon ta informando e turistanan tokante Plasa Punda i Otrobanda. Esaki pa krea mas moveshon turístiko den e áreanan aki pa.
____________________________________________________________________________________
Ana Maria Pauletta 5188181 anpauletta@hotmail.com


text:
E landadó Perry Lindo di 20 aña, ku na Òktober último a representá Komité Olímpiko di Antia Hulandes (NAOC) na weganan Pan Amerikano ku bon resultado, na e momentunan aki ta mirando kon e ta pèrdiendo su oportunidat pa klasifiká pa e weganan Olímpiko na Londres. Lindo ta den un training formal pa partisipá na un kompetensia klasifikatorio pa Londres na Habana, Cuba dia promé di Aprel binidero. Nederlandse Antiliaanse Zwembond (NAZB) ta bisa ku Lindo ta konfrontando problema, ya komo ku NAOC no tin e fondo nan nesesario aktualmente pa garantisá su partisipashon.
Segun Komité Olímpiko di Antia Hulandes (NAOC), no ta Lindo so ta eksperensiando e problema aki. E tiradó Philip Elhage a partisipá aña pasa na e Weganan Panamerikano (Mexico), ku tambe ta un evento Olímpiko, kaminda e la tira relativamente bon. Ya kaba e la yega e standard internashonal ku tambe ta konosí komo e Minimum Qualifying Standard (MQS). NAOC ta siguí bisa ku awor ta sumamente importante pa keda den training, i espesialmente kompetí regularmente riba un nivel internashonal. Despues di a paga e mes pa un kompetensia na Hulanda den luna di Febrüari, aworakí Elhage ta preparando pa un kompetensia na Londres, kaminda aki kuater luna e Weganan Olímpiko ta tuma lugá. Pero e konsekuensia di falta di supsidio ta ku Elhage no ta sigur di por sigui su programa, ni si e por wòrdu kompania pa ku su entrenadó.
Aktualmente tin 10 atleta ku ta den preparashon pa Weganan Olímpiko, kual ta:
Marc de Maar
Phillipine van Aanholt
Reginald de Windt
Rodion Davelaar
Philip Elhage
Michel Daou
Perry Lindo
Benjey Zimmerman
Rachmil van Lamoen
Lie Marvin Bonafacio
NAOC a sigui bisa ku nan komo Komité Olímpiko a pèrdè rekonosimentu olímpiko i esaki ta enserá simplemente ku nan no por hasi uso mas di derechinan Olímpiko. Mirando sinembargo ku nos ta den fase final di e kuadrenio Olímpiko, e organisashon máksimo, Komité Olímpiko Internashonal (KOI) a tuma sierto desishon ku te ainda ta hasi posibel pa atletanan ku tin e deseo pa bai Weganan Olímpiko (Londres) haña tal oportunidat.
Manera e dokumento ofisial ta bisa, KOI ta supervisá henter e proseso aki i ta duna un sosten tékniko i finansiero. E parti finansiero ta enserá mas bien ku ta kubri tur ticket pa Londres di atleta, coach i alabes tur gastu durante e Weganan Olímpiko. Ademas KOI ta sigui paga sèn di e bekanan Olímpiko ku e atletanan Rodion Davelaar (Natashon) i Audy Muller (Taekwondo) tin.
E simpel hecho ta ku NAOC te ainda no a risibí e supsidio di $30.000 manera Gobièrnu a primintí (aña 2011) pa nan por biaha bai weganan Pan Amerikano. Esaki ta pone NAOC sospecha ku e atletanan ku a partisipá na e weganan Pan Amerikano lo no haña e supsidio primintí tampoko. Hecho ta ku a entrega e presupuesto serka SEDREKO pa ku e Weganan aki i a hasi esaki riba indikashon di Ministerio di Deporte. NAOC a kombersá ku vários spònser i ta konkluí tambe ku e disponibilidat pa yuda nos atletanan ta minimal. Ku tur esfuerso NAOC a logra kubri gastunan pa manda e siklista Marc de Maar ku su coach pa Argentina. NAOC a logra akumulá sèn tambe pa Reginald de Windt partisipá na un klínika na Hulanda. NAOC tambe ya kaba a paga pa e tíketnan pa de Windt biaha bai Canada ku su coach.
NAOC a pidi KOI pa yuda e atletanan i ketu bai ta en espera di un kontesta ofisial. Esaki no ta kita ku nos tur di mundu deportivo ta lamentá kon nos mihó atletanan di Kòrsou no por haña un sosten na drechi. No por balotá e influensia negativo ku henter e situashon aki tin riba mente di nos hóbennan, NAOC a terminá bisando.


text:
Internacional: 2022 ta mustrando di ta un aña bruto pa invercionistanan di Bitcoin y demas cryptocurrencies.
Aña a habri te cu dia di awe bitcoin a sa di perde mas cu mitar di su balor, wantando su mes na 23.000 dolar comparando cu prijs di mas halto di aña pasa bitcoin su balor a cay mas di 65% bou di e record high di 70.000 dolar pa un bitcoin ta di remarca cu e mercado di crypto den su totalidad ta sintiendo e sla nan di 2022 balor di mercado di crypto a cay for di 2.2 trillion dolar na fin di 2021 te na un poco mas cu 1 trillion dolar te cu dia di awe pero mirando e subida di balor di bitcoin di 15% e speransa di invercionistanan ta cu e pio a pasa.
Asina mes cu e subida di balor cu e tres companianan mas grandi den e mercado di crypto ta experenciando prefesionalnan manera Joel Kruger cual ta un market strategist na LMAX Group ta avisando invercionistanan pa corda cu crypto ta un mercado nobo ainda e no ta move manera otro mercado nan y mirando e tiki cu e balor di bitcoin a subi compara cu otro companianan di cryptocurrency e ta keda un inquietud pa termino cortico Joel Kruger a sigui bisando cu crypto no ta un mercado stabil e no ta comporta manera oro of valuta nan sosteni pa gobiernonan manera dolar y euro invercionistanan mester cuminsa considera cu probablemente no tin suficiente interes den crypto pa hustifica e miles di crypto coins y token cu ta existi y si esey ta e caso cu solamente e fuerte nan lo sobrevivi e mercado bruto cu nos ta experenciando.


text:
Democracia
Tur hende tin e derecho di wordo scucha, nan sugerencianan considera, y nan ideanan celebra.
Union ta nos forsa! E ta importante pa envolve hobennan den e proceso aki, cu ta responsabel pa hiba nos pais dilanti den e sigiente cuarenta aƱanan. Nos mester di mentenan briyante y curasonnan apasiona pa Aruba. Hendenan cu berdaderamente tin Aruba na pecho y cu ta dispuesto pa traha duru, den unidad, poniendo un banda tur diferencia, pa Aruba por briya y emerge atrobe! Nos democracia mester wordo salvaguardia y protegi! Ami cu bo por logre, huntu nos ta logra semper! Sea parti di e ekipo aki!


text:
Marjorie Vermeer, comerciante di caya grandi ta comparti riba preocupacion di caya grandi. Manera ta conoci, e area aki ta uno cu no tin mucho actividad. E ta bisa cu tempo a mustra con tur cos a bay cambia den caya grandi, por ehempel e uso di tram.
Sin embargo, sra. Vermeer ta bisa locual comerciante tin cu haci ta uni y traha hunto pa asina por trece bida bek den caya grandi, manera habri un caya permanente pa autonan pasa y core conhuntamente cu e tram, esey por trece mas animo pa hende cu kier baha na cierto luga pa cumpra algo.
Esey por motiva pa hende toch drenta caya. E ta bisa cu tin hende tin interes pa por sostene e tienda chikito, of cualkier restuarant cu tin. E ta bisa tambe comerciante tin cu ta creativo pa por atrae mas hende acer nan.
Un otro punto cu e ta menciona ta cu e parkeermeters ta algo cu a caba cu caya grandi tambe. Caminda tin vaknan gel bashi y persona ta para na e luga blanco, esey tambe ta crea frustracion di busca luga pa parkeer pa baha cana den caya grandi.
Sra. Vermeer ta bisa cu ta parce cu comerciante a manera give up y no por laga tur cos bay perdi. Un otro punto ta cu hend eta keha cu cosnan den caya grandi ta caro, sin embargo e ta bisa cu e huur tambe ta uno costoso dus pa e motibo ako ta caro tambe.
E ta bisa cu tin varios cosnan cu por cambia manera parkeermeters, laga e autonan pasa y pa baha huur asina por baha prijs y persona por tin acceso mas facil. tambe un security den caya grandi pa hende por sinti nan mes sigur, pero no mester laga e situacion keda bay asina.


text:
Duana Kòrsou na nòmber di Minister di Finansa señor Kenneth Gijsbertha, tabatin grato plaser di risibí Sekretario General di e Organisashon Mundial di Duana, sr. Kunio Mikuriya, na Kòrsou.
Durante 10 i 11 di febrüari último, tabatin diferente enkuentro den kuadro di e esfuerso kontinou di e Organisashon Mundial di Duana pa apoyá i promové ekonomia di Islanan Chikí “Small Island Economies”.
Minister di Finansa, sr. Gijsbertha, Minister di Desaroyo Ekonómiko, sra. McWilliam, Vise-Presidente di e Komishon Pèrmanente International Trade Foreing Economic Relation, Mando di Duana i su Hefenan di Departamentu i tambe Asesornan Ekonómiko a probechá di e oportunidat pa elaborá riba prioridatnan prinsipal. Ademas a eksplorá kon Duana por kontribuí den kresementu di ekonomía di Kòrsou.
Temanan ku a diskutí ta entre otro: den ki forma e Organisashon Mundia di Duana por aportá ku asistensha tékniko, krea kapasidat, e mira pa Duana 2030, fasilidat di merkado, retonan di zona ekonómiko i operador ekonómiko outorisá. Por bisa dos dia di hopi probecho.
Riba pòrtrèt d.r.p.d: miembro di tim di maneho di Duana mr. Lesley Fredema, Hefe Interino di Duana mr. Soraya Pols-Strick, Sekretario General di e Organisashon Mundial di Duana, sr. Kunio Mikuriya, Minister di Desaroyo Ekonómiko, sra. Giselle McWilliam, Minister di Finansa señor Kenneth Gijsbertha.
Riba otro pòrtrèt: impreshon di enkuentro ku sr. Kunio Mikuriya


text:
Minister Pietersz- Janga a koperá ku Fundashon Duna Lus
Minister Pietersz- Janga a koperá ku Fundashon Duna Lus
Willemstad – Resientemente Kraamkliniek Fundashon Duna Lus a tene un Tele/ Radio Ton ku e meta pa rekoudá fondo pa renobá nan edifisio na Rio Canario. Tur hende konosé e edifisio ikóniko di Kraamkliniek i hasta hopi di nos a bini na mundu den e edifisio aki. Mirando e importansia di Fundashon Duna Lus, kaminda bida ta kuminsá, a logra den koperashon ku Minister di Finansa i Kabinete Pisas II, pa hasi un donashon di 250.000 Florin den e fundraising ku a keda organisá pa yega na e montante pa hasi renobashon di e edifisio.
Kraamkliniek Fundashon Duna Lus ta un sentro di mama i yu kaminda yunan ta nase i mamanan huntu ku e yu ta pasa nan promé dianan despues di parto


text:
WILLEMSTAD, Sint Maarten — Djabièrnè anochi alrededor di 19.45’or Sentral di Polis a risibí notifikashon ku un vehíkulo lo mester a alkansá un peaton riba Sta Rosaweg na altura di Barbouquet. E víktima a keda interná den hospital i ayera 23 di mei alrededor di 16.25 ‘or di atardi a drenta e informashon ku e víktima a fayesé. Ta trata di e hòmber Elvin Pedro Sambo, nase na Kòrsou dia 09 di sèptèmber 1944. Personal di e departamentu di tráfiko ta kontinuá ku e investigashon.
Home Region & Caribbean Papiamentu News KOMUNIKADO DI KUERPO POLISIAL KÒRSOU: Morto den tráfiko


text:
Tag Archives: Pensioen di huerfano
SVb ta introduci su Mobile App “MiPensioen”
Banco di Seguro Social SVb ta sigui inova su servicionan. Awor SVb ta ofrece na pensionadonan di AOV un servicio nobo cual ta facil pa uza riba celular of tablet. Dia prome di september nos Pensioen di Biehes esta nos AOV ta cumpli 62 aña. For di introducción di SVb Aruba na aña 1986 e… Mas Informacion
Schoolverklaring Pa Pensioen Di Huerfano
Tur huerfano entre 15 y 25 aña cu ta bay school den dia mester entrega e schoolverklaring pa e aña escolar 2022/2023. Pa evita atraso den pago di pensioen di huerfano, e papelnan aki mester wordo entrega no mas tarda cu dia 15 di augustus 2022. Por mail esaki na SVb Departamento di Pensioen via… Mas Informacion
Fechanan Pago di Pensioen 2021
Pensioen di biehes (AOV) y pensioen di viudo y huerfano (AWW) lo keda paga durante aña 2021, riba e siguiente fechanan: Luna di pago Dia y fecha pago na e cliente Januari 2021 28 december 2020 Februari 2021 29 januari 2021 Maart 2021 26 februari 2021 April 2021 31 maart 2021 Mei 2021 30 april… Mas Informacion
Pagonan di SVb pa Comunidad di Aruba
Banco di Seguro Social Aruba SVb ta informa cu awe 30 di juli 2020 e pago di Subsidio di Salario a tuma luga. Pa e luna aki SVb a ehecuta un pago di 30.3 miyon florin cual a bay pa 18.666 trahado cu a ser afecta pa e crisis a causa di COVID-19. Banda di… Mas Informacion
Conferencia di Prensa 30 maart 2020 Director SVb ir. Edwin M. Jacobs
Oficina Pensioen San Nicolas ta Habri Bek 4 Februari
Banco di Seguro Social Aruba SVb ta informa cu su oficina di Pensioenen na San Nicolas ta habri bek riba diamars 4 di februari. Entrante 4 di februari e ta habri dos biaha pa siman riba diamars y diahuebs, parti mainta di 8:30 AM te cu 11:30 AM. Nos oficina di Pensioenen na Vondellaan ta… Mas Informacion
Oficina Pensioen San Nicolas ta Habri Bek 1 Februari
Debi na circumstancianan for di nos alcanso temporalmente nos a cera nos oficina di Pensioenen na San Nicolas. Entrante 1 februari 2020 e oficina di Pensioenen ta habri bek na San Nicolas. Te cu 1 februari por acudi solamente na nos Departamento di Pensioenen na Vondellaan 21. Nos ta ofrece nos disculpa pa cualkier molester… Mas Informacion
Aumento Pensioen di Biehes, Viuda/Viudo y Huerfano
Fechanan Pago di Pensioen 2020
Pensioen di biehes (AOV) y pensioen di viudo y huerfano (AWW) lo keda paga durante aña 2020, riba e siguiente fechanan: – pensioen di januari: 27 di december 2019 – pensioen di februari: 31 di januari 2020 – pensioen di maart: 28 di februari 2020 – pensioen di april: 1 di april 2020 – pensioen… Mas Informacion
Jaaropgaaf Pensioen 2018
Banco di Seguro Social Aruba SVb ta informa cu e jaaropgaaf di AOV/AWW 2018, cual ta necesario pa e declaracion di inkomstenbelasting 2018, ta ser manda mediante post pa tur pensionado di SVb. E carta di jaaropgaaf lo ser ricibi entrante 15 juli 2019 y despues. Clientenan cu a indica cu ta preferea di ricibi… Mas Informacion


text:
ORANJESTAD, Aruba: Na januari 2017 Ley di Calidad di Cuido a bin na vigor y e ley aki ta encera cu tur instancia cu ta duna cuido na Aruba mester registra. Directie Volksgezondheid (DVG) ta tumando contacto cu diferente instancia cu ta duna cuido pa recorda nan pa registra.
Beleidsmedewerker di DVG, Drs. Uginia Poulina-Thomson, a indica cu un e-mail a wordo manda na e instancianan, pero tin di nan cu ainda no a contesta e e-mail. Den e e-maila aki tin un formulario di registracion inclui. E instancianan mester yena e formulario aki y manda esaki bek pa DVG na registratie@despa.gov.aw. Pero hunto cu e formulario e instancianan mester manda un identificacion valido y e formulario di Camara di Comercio.
E motibonan cu un instancia no a contesta e e-mail di DVG ta posiblemente cu e persona encarga a bay cu vakantie of porta e e-mail adres di e instancia no ta trahando mas of a cambia di e-maila adres. Uginia Poulina-Thomson ta pidi pa e instancianan, cu ta duna cuido, tuma contacto cu DVG pa asina nan por haya e formulario di registracion. Segun Ley di Calidad di Cuido e instancianan mester registra. “Si nan tuma contacto cu nos, nos ta manda nan e formulario di registracion. Y asina nan por yen’e y continua cu e proceso pa nan por registra”, Uginia Poulina-Thomson a splica.
Aworaki DVG ta mandando un recordatorio na e instancianan di cuido unda cu varios carta di recordatorio a keda manda pidiendo nan pa tuma contacto cu DVG. Tin un fecha stipula, pero despues di cada 2 siman e departamento ta mandando un e-mail di recordatorio. Tin varios instancia cu a tuma contacto cu DVG, pero falta ainda hopi instancia pa registra.
Personanan individual cu ta duna cuido tambe mester tuma contacto cu DVG pa asina por yena e formulario di registracion. E instancianan cu ta duna cuido ta hospital, ImSan, dokternan di cas, specialistanan, tandartsenpraktijk, boticanan etc..
E ta un obligacion pa e negoshinan registra y esaki ta poni den Ley di Calidad di Cuido. Si un negoshi of instancia no registra, esaki por tin sancion pa nan. E ley aki ta duna e inspector e autoridad cu e lo por duna un ‘last onder dwangsom’. E formulario di registracion por haya riba DVG su Facebook, pero tambe por tuma contacto cu DVG pa haya esaki via e-mail na registratie@despa.gov.aw of via telefon na 5224200.


text:
A.T.A. hunto cu diferente instancia gubernamental a lansa e programa di Aruba Health and Happiness Code (HH Code) cu e meta pa sigura cu protocolnan di higiena y salud ta na un nivel cu nos bishitantenan ta spera ora di bishita un destinacion turistico manera Aruba.
Sigur awo cu nos turismo ta biniendo bek fuerte, pa oficina di turismo ta di sumo importancia cu nos instancianan turistico como tambe nos companianan local por keda provee e miho servicio y producto posibel asina garantisando cu nos ta un destinacion cu ta keda “safe” pa bishita.
Den cuadro di e prome bishita di crucero desde 2020, A.T.A. conhuntamente cu Taskforce/ DVG a bishita y certifica tur companianan localisa den e terminal pa asina por bin na remarca pa e seyo maximo, pues e Seyo di Oro di Aruba Health and Happiness Code.
Tambe e terminal riba su mes a wordo reconoci pa ta cumpli cu e reglanan vigente y tambe a haya su Seyo di Oro. Ademas a sigui cu e control di diferente tour operator, unda recien a organisa un asina yama “drive thru” unda diferente compania a bin pa asina por pasa e control y haya nan Seyo di Oro.
En total a logra otorga 7 compania cu e Seyo di Oro. E “drive thru’ aki lo ripiti sigur un biaha mas, cu lo ta planea pa dia 17 di juni cuminsando pa 8:30 or di mainta pa 10 or di mainta dilanti oficina di turismo, L.G. Smith Boulevard 8.
Tur tour operator cu tin vehiculo por trece esaki na e parkinglot pa asina wordo controla. Manera ta conoci caba, den e proceso di HH Code, nos ta sigura pa e parti di protocol di higiena como tambe ta sigura cu e vehiculo ta cumpli cu tur rekisito pa por ta riba nos camindanan.Un palabra di pabien ta bay na Kini Kini Tours, Allstarz Tours, Excellent Jireh tours, Fofoti Tours, Jeff Tours, Yuyu Tours, Wix Tours, Freddy Ready, HF Tours y Cocolishi Tours.
Nan tur a logra y a sina a ricibi nan Seyo di Oro. Sigur un bunita logro!Companianan cu kier ricibi mas informacion por semper manda un email na healthcode@aruba.com.
Si bo compania ta registra pero no a ricibi un email ainda, fabor verifica bo spam/ of junkbox prome cu comunica na e e-mail menciona akiriba.Aruba ta conta cu e motivacion y aportacion di cada un di nos pa haci e cambio positivo pa nos isla!


text:
ORANJESTAD,Aruba
E grupo di personanan na risico ta encera:
- Tur persona cu a bin di viahe den e dos simannan cu a pasa.
- Un persona cu tawata tin contacto cu un otro persona cuta test positivo pa COVID-19.
E personanan aki mester ta den cuarentena pa 14 dia teniendo na cuenta cu nan por tin COVID-19 apesar di no tin sintoma ainda.
Pa esnan cu ta comparti cas of espacio cu un persona di risico. Ta importante pa nan sigui e siguiente instruccionan pa e 14 dianan di cuarentena. Esaki ta pa trata na preveni di contra e virus si e persona di risico cuminsa presenta sintoma.


text:
E rol di e religion Cristian den gobernacion di pais Aruba, segun AVP
Religion ta afecta nos comunidad den diferente forma. Hopi a tende di e principio di separacion di iglesia y estado. Pero e principio aki no ta preveni cu religion ta influencia gobernacion. Por ehempel, e influencia di normanan di religion ta visibel den nos leynan.
Tambe tin partidonan cu un ideologia Cristian. Partido AVP ta identifica su mes como un partido social Cristian. ArenaPoliti.co a tuma contacto cu candidato di AVP sr. Rene Herdé pa puntra ki rol e religion Cristian mester tin den gobernacion di nos pais, y cuanto espacio un gobierno mester duna pa e deseo y pensamento di ciudadanonan cu un otro religion of cu ta ateista. Sr. Herdé a percura pa un miembro di e organisacion di AVP contesta e preguntanan.
Ki rol e religion Cristian mester tin den gobernacion di pais Aruba?
AVP: “Den e filosofia cu Partido AVP ta carga, e filosofia social Cristian, e rol di religion ta uno caminda cu principionan Cristian (p.e. hermandad, amor pa prohimo y pa famia, husticia social) ta fungi como fuente di inspiracion pa pensamentonan politico. E rol di bijbel no ta absoluto den esaki, sino tin cu wordo mira mas bien como guia den discussionan encuanto norma y balornan y/of ora di defini maneho.”
E rol di bijbel no ta absoluto den esaki, sino tin cu wordo mira mas bien como guia …”
Cuanto espacio un gobierno mester duna pa e deseo y pensamento di ciudadanonan cu un otro religion of cu ta ateista?
AVP: “Siendo parti di un democracia y un estado di derecho, gobierno di Aruba tin e deber di crea y duna espacio pa tur ciudadano (pues tambe ciudadanonan cu un otro religion of cu ta ateista) por expresa nan deseo y pensamento, contal cu esaki no causa daño na otronan den comunidad. E filosofo y teologo Cristian Thomas Aquinas a yega di describi e deber aki como un resultado di e hecho cu e ser humano no ta perfecto y cu pa es motibo ta necesario pa proteha esnan cu un pensamento minoritario y alaves keda den dialogo, p’asina e ser humano mehora su pensamento y accionan.”
… gobierno di Aruba tin e deber di crea y duna espacio pa tur ciudadano por expresa nan deseo y pensamento …”
ArenaPoliti.co a haci e mesun preguntanan na CURPA, cual ta un partido cu ta identifica su mes como partido Cristian. Klik aki pa lesa e contestanan di CURPA.
Relevante: Rudy Lampe (ReD): E relacion entre Religion y Politica
Expresionnan haci den e articulo aki no necesariamente ta refleha opinion di ArenaPoliti.co


text:
Diaranson venidero dia 28 di april, Fundacion Educador Consciente Aruba (FECA) ta organisa su tercer tayer pa mayornan cu e tema: Disciplina y Responsabilidad.
FECA a organisa dos tayernan anteriormente cu e temanan: Keep Your Cool, unda a siňa mayor con pa keda trankil durante momentonan di pleito, y Siňa bo Yui Respet y Wordo Respeta unda a siňa mayornan con pa papia cu nan yui pa nan sigui instruccionnan sin uza miedo of negociacion.
E tayer di 28 april na Centro Bario Tanki Leendert ta siňa mayornan con por pone e base pa disciplina propio y responsabilidad uzando componentenan basico. Carla Briezen, presidente di FECA ta splica:
“Den e tayer otro siman nos lo trata con structuranan y rutinanan ta yuda e celebro di un mucha funciona optimalmente pa asina e yui por desaroya disciplina propio desde un edad hopi jong caba. Alabes nos ta refleha kiko mayornan mes ta compronde bou di disciplina, pa asina nan por ta un bon ehempel pa nan yuinan” ta comenta Carla Briezen.
Teiry Croes, mama di dos yui (6 aňa y 1.5 aňa) ta recomenda: “FECA su workshops ta sumamente interesante pa tur mayor y persona cu ta traha cu mucha cu ta busca e tools pa por disciplina y educa muchanan di un manera mas consciente”.
Melissa Arends, mama di dos yui ( 5 aňa y 3 aňa) ta aňadi: Cu Disciplina Consciente nos como mayor por miho compronde e impacto di nos accionnan y palabranan riba nos yuinan y ta mas consciente di esaki. Sigur un recomendacion pa tur mayor y educador”.
Fundacion Educador Consciente Aruba a wordo lansa na november 2019 y tin como meta pa contribui na un desaroyo social emocional saludabel di nos muchanan ofreciendo conocemento y practica di Disciplina Consciente na tur mayor, educador,y comunidad en general.
E tayer di Disciplina y Responsabilidad ta tuma lugar na Centro Bario Tanki Leendert, diaranson 28 april di 7pm -8.30pm. Pa registra por whatsapp 560-0679 of mail fecaruba@gmail.com
Pa mas informacion por bishita e Facebook page: www.fb.com/educadorconscientearuba


text:
Minister Dangui Oduber
Aruba ta den pleno prepracion pa ricibi e prome lote di vacuna. Minister Dangui Oduber a anuncia cu dia 15 februari 2021 e promer vacunanan lo ta yegando Aruba. E promer vacunanan cu Aruba lo ricibi ta di Pfizer cu a resulta, te na e momentonan aki, un di esunan mas efectivo. E vacuna aki mester wordo warda den e temperatura di -80 grado celcius y pa cu esaki RIVM tawata na Aruba pa controla e freezersnan. Banda di esaki RIVM a controla nos plana di ehecucion y tambe a bishita e ‘’priklocaties’’ nan. Nos ta hopi satisfecho cu e resultado di e e evaluacion cu a wordo haci pa RIVM. Nan a keda impresiona con Aruba ta preparando pa haya e promer vacunanan.Ta importante pa menciona cu entrante 1 februari tur esnan cu tin smartphone y kier haya e vacuna por pre registra via e Aruba Health App. Por download esaki via google playstore of via via apple App store. Una bez download e app aki por cuminsa pre registra pa haya e vacuna.Esnan cu NO tin un smartphone por cuminsa registra entrante 8 februari 2021 na tur e MFA nan. Eynan lo tin personal di Dvg presente pa duna tur e assistencia necesario pa guia y yuda tur esnan cu kier registra na e MFA nan.Aruba a demostra di ta pionero den mundo haciendo uso di nos app pa no solamente por maneha e PCR test pa local y turista, sino awor tambe pa usa e Aruba Health app pa registracion di vacuna, registra e inventario di e vacuna y monitorea temperatura di e freerersnan.Nos ta wordo reconoci internacionalmente pa nos innovacion y nos ta wordo mira como trendsetter den tur loke nos ta haciendo pa maneha Covid-19.Ta hopi importante pa nos tur aki na Aruba wordo vacuna pa nos por proteha nos mes, cuida nos mester y crea e immunidad hunto pa nos por laga covid-19 tras di lomba.Nos tur tin e deseo pa nos por bolbe bek na normalidad y e vacuna sigur ta un tool pa yuda nos logra esey. Nos mester recupera nos turismo, nos economia y nos pais minister Oduber a termina bisando. Ban nos tur uni den e causa aki y stimula y conseha tur otro pa tu a e vacuna.


text:
Manera nos por mira riba e potretnan adhunto, clientenan cu kier haci nan compras na Botica Dakota, mester para bao di tent pa asina sea ordo via bentana, sea ta cualkier remedi riba shelve of remedinan receta.
Segun un usuario di 24ora.com, for di diabierna caba a pone tent, pa asina acomoda esnan cu kier haci uzo di e servicionan di e botica. Ta haci tur ordo via bentana y ta paga tambe via bentana.
Tambe di loke tin entendi, te cu diamars otro siman lo bay bin un cargacion di paracetamol y ta pa e motibo aki tambe a cuminsa limita dos paki pa cliente, mirando cu e stock ta un poco abao.
Te asina leu no a mira e fenomeno aki na otro boticanan y ta di spera cu dicho medida aplica pa Botica Dakota, no bay wordo adopta pa e otro boticanan riba nos isla.


text:
Vlam berde a cende contra scandal di Odebrecht
Diadomingo movemento social Dominicano ÔÇt'Marcha VerdeÔÇŁ┬áa cende un antorcha como un simbolo di e recorido cu ta cuminsa awe alrededor di┬áhenter e pais, cu...
Dos morto den concierto di rock na Argentina
Dos homber a muri y un muhe ta den unidad di cuido intensivo despues di un incidente cu a pasa diadomingo marduga, na momento cu...
Tres a├▒a sigui e Pais mas miserabel na mundo
Di acuerdo cu e mas reciente pronostico di e ÔÇśIndice di MiseriaÔÇÖ (Misery index)┬ádi Bloomberg, Venezuela ta figura na e prome luga di e...
Exxon mobil ta inverti 5000 miyon dollar den petroleo offshore
Segun informacion di e agencia EFE, e compania Mericano Exxon Mobil, e empresa mas grandi den petroleo y gas na mundo, a anuncia cu e...
Retironan na InselAir den recta final
E proceso pa retira un grupo di trahado di InselAir, ta den recta final. InselAir ta obliga na retira personal. E cantidad exacto di trahado...
Parlamentarionan di Curacao lo por reconcilia
Parlamentario Giselle Mc William ta dispuesto pa acepta e disculpa di su colega Jacintha Constancia, relaciona cu e agresion cu a tuma luga den...
Odebrecht ta nenga di a paga FARC
E gigante di construccion Brasileño Odebrecht a nenga ayera cu nan lo a entrega placa durante binti aña na FARC, pa garantisa e seguridad di...
Mexico ta papia cu Ford y General Motors di ÔÇt'modernisacion” di NAFTA
A pesar di cu Ford y General Motors a cancela algun di nan inversionnan na Mexico, diabierna pasa dirigente di ambos empresa a reuni na...
Carlos Slim Helu a perde US$16.000 miyon pa culpa di Trump
Dia 15 di juni, un dia prome cu Donald Trump a lansa su campaña presidencial, e fortuna personal di Carlos Slim tabata un poco menos...
Procuraduria di Peru lo solicita 10 miyon di sol di Abimael Guzman
Abimael Guzman y otro diesun persona cu ta hefe di e grupo Sendero Luminoso a participa den un huicio contra nan, pa motibo di nan...


text:
The content originally appeared on: Diario
Edward Maduro di Sindicato SADA:
ORANJESTAD (AAN): Edward Maduro, Presidente di Sindicato di Aduana (SADA) a duna di conoce cu Minister di Finansas, Xiomara Maduro mester haci un investigacion contra e director di Departamento di Recursonan Humano y esnan cu a pasa e Landsbesluit pa nombramento di un duanero cu a bisa, a bay contra ley.
Maduro a indica cu un hende a firma den nomber di director di DRH, pero te dia di awe nada no a sali afo. Esaki ta cosnan cu SADA ta bezig cu ne tambe, ademas di e tema di e recorte salarial.
El a agrega cu tin mas asuntonan manera caso den corte. Sindicato ta ‘druk bezig’ cu e tema di Landspakket cu ta trata cosnan importante unda cambionan den ley laboral mester bin na vigor, prestatie management cu ta temanan cu ta toca directamente e empleadonan publico.
Segun Edward Maduro n’ tin tempo pa bay sinta perde riba casonan penal cu no a keda cla ainda y Dios sa ki dia nan ta ‘rond af’. A bisa cu e no por papia pa otro sindicatonan, pero e ta kere cu no a wordo papia den e reunionnan cu a sindicatonan tin, ta algo cu no ta bay duna mucho atencion na dje.
SADA a dicidi toch di sali afo y vocifera di nan banda nan puntonan di bista. Tin investigacionnan mas interno y dudoso cu ta tumando lugar den Aduana mes cu e ta kere cu gobierno, Minister di Integridad ta na altura di esakinan.
Tin documentonan cu a wordo entrega indicando cu mester inicia un investigacion interno, pero dia di awe no a scucha nada, a remarca.
A bisa cu lamentablemente ainda no a reuni cu Minister di Integridad. Nan mes ta wak cu e bureau aki ta existi, pero no sa precis kico ta tumando lugar. No tin mucho informacion di e banda ey.
Te dia di awe, por ehempel, den e caso di nombracion di un colega, nada no a sali afo. Esey ta cosnan cu SADA ta lamenta y ta kere cu gobierno mester atende cu cosnan interno manera esaki.
Maduro ta kere cu Parlamento tin cu haci trabao di control, pero for di aña 86 na Aruba, “tin un di e circonan mas miho paga, a bisa.